text:
Gufata amazi y’imvura yo ku nzu ni imwe mu ngamba zo kurengera ibidukikije, kurwanya isuri, ibiza no guhangana n’imihindagurikire y’ibihe, ariko abaturage bo mu mirenge itandukanye y’akarere ka Nyamagabe bavuga ko isuri itizwa umurindi n’amazi y’imvura ava ku nzu ikabangiriza ari uko batabona ubushobozi bwo kugura ibigega bifata amazi.
Zimwe mu nzu z’aba babaturage usanga inyuma haretse ibiziba by’amazi ava ku nzu kuko batayafata cyangwa ngo ahabwe inzira akomeze agende atangiza.
Umugabo witwa Kabanda yagize ati: “Njyewe amakuru yo gufata amazi yo kunzu narayumvise kuko na Gitifu wacu hano I Gasaka yarabitubwiye mu nama, ariko ikibazo nahuye nacyo n’igiciro cy’ikigega gifata amazi. Nabajije umuntu ubisobanukiwe ambwira ko ikigega giciriritse umuntu yakwita icy’abakene kigurwa amafaranga ibihumbi Magana 350.000frws. aya mafaranga umwaka ushobora gushira ntarayahingira ngo nyabone.”
Mugenzi we yagize ati: “Twebwe muri Tare ibyo by’ibigega bifata amazi ntabwo tubizi, keretse niba ari njyewe utabizi abandi bakaba babibi. Niba ari inkunga leta iha abantu ubwo natwe izatugeraho, ariko ibyo gufata amafaranga ngo ndagura ikigega umugore n’abana baburaye kandi ntazabura ikiraka ngo ikigega kigire icyo kimfasha, ndumva ibyo bitari ku rwego rw’abaturage baciriritse.”
Aba baturage bavuga ko icyabafasha ari uko ibyo bigega byashyirwa ku mafaranga macye kuburyo ikigega kingana na metero kibe 1000m3 cyagura nk’ibihumbi 5000frws (nirwo urugero batanze) kugirango n’umukene abashe kukigondera.
Abatuye mu Murenge wa Uwinkingi mu kagali ka Rugogwe bo bavuga ko batumva ikigega bashobora kugura ingano yacyo kuko ngo kubera ishyamba rya Nyungwe baturiye imvura ihora ihagwa, bikaba byatuma icyo kigega cyuzura n’ubundi amazi agakomeza akabangiriza.
Umwe ati: “Imvura igwa inaha ku ishyamba ntabwo yatuma dupfusha ubusa amafaranga yagatunze umuryango ngo tuyagure ibigega bifata amazi kuko imvura ihora igwa byaba ari ugukora ubusa.”
Ubuyobozi bw’akarere ka Nyamagabe buvuga ko bukomeje gukora ubukangurambaga ngo abaturage bahindure imyumvire nk’uko Umuyobozi w’aka karere wungirije ushinzwe Ubukungu Bwana Habimana Thadee yabitangarije Rwandanews24 mu kiganiro kihariye bagiranye.
Ati: “Abaturage bazi akamaro ko gufata amazi yo ku nzu kuko arasenya akanatiza umurindi atemba aturutse ku misozi ugasanga ateje isuri. Abaturage nabo bagomba kugira uruhare bakanishakamo ibisubizo kuko baramutse bishyize hamwe bakegeranya amafaranga yo kugura ibigega dushobora kubakorera ubuvugizi tukabahuza n’ababicuruza bakabibahera ku giciro gito.”
Abajijwe ku isuri itwra imirima ikanatengura imisozi cyane muri iki gihe cy’imvura nyinshi yVisi Meya Habimana yagize ati: Dukomeje gukora ubukangurambaga ngo abaturage bakore amaterasi y’indinganire mu mirima yabo kuko afata amazi kandi ni kimwe mu birwanya isuri. Dufatanyije n’inzego z’ibanze turakomeza kubakangurira kwirinda icyo aricyo cyose cyateza Ibiza kuko byangiza ibikorwaremezo, ibidukikije hakaba n’aho bitwara ubuzima bw’abantu.
Ikigo cy’Igihugu cy’Ubumenyi bw’Ikirere mu ntangiriro za Gshyantare 2022 cyatangaje ko hateganyijwe imvura idasanzwe kubera inkubi y’umuyaga yo mu Nyanja y’Abahinde yatumye hagwa imvuranyinshi, bikaba biteganyijwe ko iyi mvura izahita mu mpera za Gicurasi 2022.


c: text/html

text:
Isomo ryo mu gitabo cy’Ibyakozwe n’Intumwa 13,44-52
Ku isabato yakurikiyeho, hafi umugi wose urakorana kugira ngo bumve ijambo ry’Imana. Abayahudi rero, ngo babone icyo kivunge cy’abantu, bagira ishyari, ni ko guhinyura ibyo Pawulo yavugaga, babisebya. Nuko Pawulo na Barinaba bavuga nta cyo bishisha, bati «Byari ngombwa ko ari mwe mubanza gushyikirizwa ijambo ry’Imana! None ubwo muryamaganye, mukabona ko mwebwe ubwanyu mudakwiye ubugingo buhoraho, ngaho rero twisangiye abanyamahanga. Ni na ko Nyagasani yadutegetse agira ati
‘Nagushyiriyeho kuba urumuri rw’amahanga,
kugira ngo uzajyane ijambo ry’umukiro
kugeza aho isi igarukira.’»
Abanyamahanga babyumvise barishima, basingiza ijambo rya Nyagasani, n’abari baragenewe ubugingo bose baremera. Nuko ijambo rya Nyagasani ryogera muri icyo gihugu cyose, ariko Abayahudi boshya abagore b’abapfasoni bubahaga Imana, kimwe n’abanyacyubahiro bo muri uwo mugi, babateza Pawulo na Barinaba ngo babatoteze, kugeza ubwo babamenesha mu gihugu cyabo. Na bo ngo bamare kwihungura umukungugu wo mu birenge byabo, barawubasigira maze bajya mu mugi witwa Ikoniyo. Abigishwa b’aho basigaye buzuye ibyishimo na Roho Mutagatifu.
Zaburi ya 97 (98), 1, 2-3ab, 3cd-4
R/Imipaka yose y’isi yabonye ugutsinda kw’Imana yacu.
Nimuririmbire Uhoraho indirimbo nshya,
kuko yakoze ibintu by’agatangaza;
indyo ye, ukuboko kwe k’ubutagatifu,
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
lmipaka yose y’isi,
yabonye ugutsinda kw’Imana yacu.
Nimusingize Uhoraho ku isi hose,
nimuvuze lmpundu kandi muririmbe.

robotstxt: allowed

filter: keep


text:
Kayonza: Umwana w’imyaka itatu n’igice yahiriye mu nzu
Ku gicamunsi cyo ku wa 10 Kamena 2021, umwana w’umukobwa w’imyaka itatu n’igice yahiriye mu nzu abura umutabara arakongoka.
Byabereye mu Mudugudu wa Gisenga, Akagari ka Ruyonza, Umurenge wa Ruramira.
Umunyamabanga Nshingwabikorwa w’Umurenge wa Ruramira, Bisangwa Emmanuel, yavuze ko inzu umwana yahiriyemo yubatswe ahantu mu mirima kugira ngo bajye bugamamo izuba igihe bari mu mirimo y’ubuhinzi n’ubworozi ababyeyi be bahakoreraga.
Avuga ko ababyeyi b’uwo mwana Twagiramungu Innocent na Mukamigabo Marceline bamusize muri ako kazu mu murima kubakishije ibyatsi n’amashara ari kumwe na mukuru we w’imyaka umunani, bajya ku isoko i Kabarondo.
Umwana mukuru ngo yatetse ibyo kurya nyuma umuriro ufata inzu, umwana abura umutabara ahiramo.
Ati “Ni ahantu bari bafite amasambu aho bahinga hari n’inka bari bahafite mu mubande hatari mu mudugudu, bahirirwaga bari muri iyo mirimo ku mugoroba bakazamuka aho batuye ku mudugudu.”
Akomeza agira ati “Ababyeyi bagiye ku isoko i Kabarondo bamusiga aho hantu ari kumwe na mukuru we, uwo rero yaje kugerageza guteka ibyo barya, muri uko guteka umuriro uza gufata iyo nzu, mukuru we rero ntiyabasha kumutabara birangira ahiriyemo.”
Umunyamabanga Nshingwabikorwa w’Umurenge wa Ruramira Bisangwa Emmanuel asaba ababyeyi kurushaho gucunga umutekano w’abana kuko kubarangaraho bishobora guteza impanuka zitandukanye cyane ahantu hadatuwe.
Agira ati “Ababyeyi twabakanguriye kurushaho gucunga umutekano w’abana kuko hari abagaragaza uburangare nk’aho basize umwana nta muntu mukuru bari kumwe, uretse ibyago byabaye, hashobora no kubera izindi mpanuka cyangwa ibindi byago kuko urumva ni ahantu hadatuwe.”


text:
Isomo ryo mu ibaruwa ya 1 Pawulo intumwa yandikiye Abanyakorinti 4,1-5
Bavandimwe, buri wese rero natubonemo abagaragu ba Kristu n’abagabuzi b’amabanga y’Imana. Kandi icyo abagabuzi batezweho si ikindi kindi atari ukuba indahemuka. Jyeweho, sintewe inkeke n’uko mwancira urubanza, cyangwa ko narucirwa n’urukiko rw’abantu, ndetse nanjye ubwanjye sindwicira. Nyamara n’ubwo nta kibi niyumva mu mutima, ibyo si byo bingira umwere; Nyagasani wenyine ni we uncira urubanza. Namwe rero ntimugace imanza igihe kitaragera, mutegereze ko Nyagasani azaza, agashyira ahabona ibihishwe mu mwijima, akanatangaza ibyo umutima ubundikiye. Ubwo ni bwo Imana izaha buri wese ishimwe rimukwiye.
Zaburi ya 36(37) 3-4, 5-6, 27-28ab, 39-40ac
Iringire Uhoraho, kandi ugenze neza,


text:
Isomo ryo mu Ibaruwa yandikiwe Abahebureyi 12,1-4
Bavandimwe, natwe rero, ubwo duhagarikiwe n’inteko ingana ityo y’ababaye intwari mu kwemera, nitwigobotore imizigo idushikamiye n’icyaha gihora kiducogoza, maze tuboneze inzira ubutagerura mu ntambara twahamagariwe, duhanze amaso Yezu, We ntangiriro n’iherezo ry’ukwemera kwacu, We wemeye guhara ibyishimo byari bimukwiye, akiyumanganya umusaraba adatinya ko byamuviramo ikimwaro, nuko kuva ubwo akicara iburyo bw’intebe y’Imana. Koko nimutekereze uwababajwe cyane n’abanyabyaha bari bamwibasiye, agira ngo imitima yanyu itazacogozwa n’ukwiheba. Ntimurarwana bigeze aho kuvushwa amaraso mu ntambara y’icyaha murimo.


text:
Abasilikari ba FPR-Inkotanyi nabo bishe Abanyarwanda ibihumbi amagana b’inzirakarengane! Iterabwoba rya FPR rigomba gukurwaho, twese tugashyingura abacu mu cyubahiro no mu mutuzo kandi tukajya tubibuka. Kandi ubutabera bukagera ku bicanyi bose .
Ubwo twibukaga ku ncuro ya 17 abazize Jenoside yakorewe Abatutsi mu 1994, Perezida Paul Kagame yaravuze ngo « Utibuka agera aho na we ubwe akiyibagirwa ». Iri jambo rya perezida ryanteye agahinda gakomeye, nyoberwa aho amarira aturutse, ndemera ndayarira kandi ndi umugabo. Nabitewe n’uko nahise nibuka ukuntu FPR Inkotanyi yatikije abantu b’iwacu, ibatsinda muri ISAR SONGA, nyamara ubu tukaba tubujijwe kubashyingura mu cyubahiro no kubibuka.
Niyo mpamvu najye niyemeje kugeza ubu buhamya ku kinyamakuru cy’abapadiri ari cyo HYPERLINK « http://www.leprophete.fr/ » http://www.leprophete.fr kugira ngo numve ko naruhuka ku mutima. Nizeye ko aba bapadiri bafata akanya buri munsi bagasabira n’abacu bapfuye nk’imbwa , bakaba badafite n’uburenganzira bwo kwibukwa, kubera ubugome, igitugu n’iterabwoba rya FPR Inkotanyi.
Ndi umwe rero mu bari bitabiriye inama yari yatumijwe n’abasilikari ba KAGAME(taliki 30 na 31/7/1994) kuko n’ubwo nari umwana nari nahagarariye mama wari umurwayi muri icyo gihe. Inama yatangiye saa mbiri za mu gitondo nkaba nari mu bahabanje. Niboneye n’amaso yanjye abavandimwe,inshuti,ababyeyi ndetse n’abaturanyi banjye bakubitwa amafuni kuva mu gitondo kugeza nijoro mu ma saa tatu. Sinarokotse rero kuko nari umwana kuko hari abana benshi bishwe ahubwo ni uko nagendeye ku gasura kanjye maze mbeshya ko ndi umututsi. Ku bw’amahirwe habuze umuntu wari unzi neza ngo anyomoze dore ko n’umwe mu babyeyi banjye yanyunganiye akavuga ko data atazwi neza binyongerera amahirwe yo kurokoka.
Nyuma rero yo kwicira abantu benshi muri iyo nama hatahiwe abari basigaye mu ngo bityo babahumbahumba nta n’umwe usigaye uretse abake bari bashoboye kurara bahunze cyangwa abari batarahunguka muri icyo gihe. Sinshoboye gukoporora amazina mu ikaye nayateguriyemo muri 2004 kuko nta gihe gihagije mfite ahubwo nyohereje uko ari.
I. Ibyobo bajugunywemo
Ntibivuga ko abantu tugiye kuvuga muri iyi nkuru aribo gusa baguye muri ISAR SONGA cyangwa batsinzwe mu ngo mu cyahoze cyitwa Secteur KABONA. Nk’uko mubizi jyewe nashingiye kubo nari nsanzwe nzi neza mbere y’intambara bityo nkaba ntarashoboye kumenya abandi baturutse ahandi baba baraduhungiyemo kandi nabo bakaba batararusimbutse.
Ibyobo batabwemo biracyariho.
Abahutu FPR yicaga yabatabaga mu byobo no mu miringoti: n’ubu baracyahaborera, ntaburenganzira bafite bwo gushyingurwa mu cyubahiro !
1. Icyobo kiri muri ISAR SONGA aho inama yabereye umubare ntuzwi neza
2.Inzu ya SIKUBWABO Marcel yari iherereye ku Cyibiraro : yaguyemo abantu bagera ku 10. Bamaze kwicwa basenyeweho iyo nzu.
3. Umusarani wo kwa bizimana Pirari : watawemo imirambo 5
4.Umuringoti wo kwa NDEMEYE : 6
5 Inzu yo kwa NKUNDABAGENZI : 16
6.Umuringoti wo kwa BANGAYANDUSHA François : 40
7.Hari kandi Icyobo cyo kwa HABIMANA Antoine ntashoboye kumenya umubare kuko harimo abantu benshi batazwi.
8. Umuringoti wo kwa RUTAGAYISASO François :aha niho hiciwe umuryango we wose uretse abakobwa be 3 batari bahari.
NB: Hari umwe wafashwe ku ngufu n’abasilikari ba FPR izuba riva banamwanduza SIDA. Gusa ubu sinzi niba akiriho kuko nasize yenda gupfa. Bamwita MUKANDEBE Janviere wo ku Gatare ka Cyibiraro.
Dore rero muri make uko imibare nashoboye gukusanya y’abo niyiziye iteye:
ABAHUTU : 220(Abagabo) ; 45 (Abagore) 265 (bose hamwe)
ABATUTSI : 4(abagabo) 5(abagore) 9 (bose hamwe)
ABATWA 6 (abagabo)
BOSE Hamwe=280
Nabonye n’ibindi byinshi, uwabyandika bwakwira bugacya. Ibi mbyanditse kugira ngo mpamagarire ababuze ababo muri buriya bwicanyi, kutibagirwa ababo. Tujye tubibuka.
II. IKIBABAJE KURUSHAHO
Mu by’ukuri icyarushijeho kumbabaza bigatuma niyemeza gukusanya aya mazina yose, ni ukuntu imfubyi n`abapfakazi bakomeje gushinyagurirwa muri Gacaca ndetse bigakorwa n’abagize uruhare muri ubu bwicanyi niboneye n`amaso yange dore ko nabo batahwemye kwiyemeraga bavuga ngo « amaraso y’abacu nta gaciro afite » , ngo « kwica imbwa z`Abahutu, interahamwe z’ abajura,….nta cyaha kirimo »
Abari bahagarariye ubu bwicanyi:
Hari umugabo bita SEMANYENZI Francois waje kugororerwa kuba umuyobozi w’akarere ka GIKONKO. Uyu akaba yaravanguraga Abahutu mu Batutsi.
2. Undi ni MURANGAMIRWA Innocent na we akaba yarakoraga umurimo nk`uwo. Na we yagororewe kuba Umucungamutungo wa ISAR SONGA.
3. Hari kandi umugabo bita MUSHUMBA François, yafashwaga n’umuhungu we witwa Alphonse bajonjoraga abo babaga bibeshyeho cyangwa babeshye ko ari Abatutsi nabo bagakubitwa agafuni.Uyu Mushumba François yibereye iwe Kinazi/Kabona, ntawe umutunga n’agatoki !
N.B : Sinashoboye kumenya abasirikare bari bayoboye abadukubise amafuni kuko bari bashya muri ako karere kandi bakaba batarahamaze igihe kirekire.
Icyakora bari bakambitse ku cyahoze ari Komini RUSATIRA ari naho barazaga abajonjowe mu bicwaga kugira ngo badasubira mu ngo bakitiranywa n`abari bagihigwa ngo bicwe.
Abiciwe muri ISAR SONGA bajugunywe mu cyobo cyabikagwamo ibyatsi by’inka. Nyuma baje gutabururwa bavangwa n`abatutsi bashyinguwe mu rwibutso rwa KINAZI.
Ndizerako abacu batazibagirana nk’aho bo batari abantu.Ndahamya ko umunsi umwe natwe tuzabona umwanya wo kubashyingura mu cyubahiro kandi tukajya tubibuka , kuko ngo « Utibuka agera aho na we ubwe akiyibagirwa ».
Mugire amahoro.
R.Phéneas.
Kabona.
III. Reba liste y’amazina ya bamwe mu bishwe hasi aha.
HYPERLINK « javascript:; »
Mushobora gukora téléchargement y’iyo liste hano hasi, muri format ya PDF.Niho isomeka neza.
HYPERLINK « http://www.leprophete.fr/app/download/5129734159/liste.pdf?t=1306589953 »
Liste igaragaza bamwe mu bishwe na FPR mu 1994.
Kuri iyi liste, murasangamo amazina,ubwoko bw’abiciwe muri ISAR SONGA, kimwe naho bari batuye. Hari abandi amazina yabo atarabasha kumenyekana.
liste.pdf
Document Adobe Acrobat [1.2 MB]
HYPERLINK « http://www.leprophete.fr/app/download/5129734159/liste.pdf?t=1306589953 » Télécharger


text:
Mu mirenge inyuranye y’akarere ka Musanze haboneka abangavu basambanyijwe bibaviramo kubyara imburagihe. Bemeza ko bavutswa uburenganzira bwabo, akaba ariyo ntandaro yo kwishora mu buraya.
Mahoro Jeanne (Amazina twahimbiye umwana-mubyeyi) w’imyaka 17, n’umwana mu mugongo w’umwaka umwe n’amezi atandatu. Akomoka mu murenge wa Muhoza, akagari ka Mpenge; avuga ko yatwaye inda yiga mu mwaka wa gatanu w’amashuri abanza. Ababyeyi be bahise bamwirukana, yisanga arara aho abonye nyuma yo kubyara atangira uburaya.
Ati “Natwise uyu mwana ababyeyi baranyirukana, mbibwira ubuyobozi mbona ntibabyitayeho; umuhungu wanteye inda aratoroka, ndararaguza. Maze kubyara mbona inzara igiye kunyica n’umwana mpitamo kwishora mu buraya.”
Muhoza yemeza ko aramutse abonye ubufasha yasubira mu ishuri, kuko na we ubuzima abayemo abona nta ejo hazaza we n’umwana we bafite.
Musaniwabo Dada (Amazina twahimbiye umwana-mubyeyi) wo mu murenge wa Cyuve, akagari ka Kabeza, atwite inda ya kabiri. Yemeza ko yayitwariye mu buraya, nyuma yo kwirukanwa mu rugo amaze gutwita inda ya mbere ku myaka 14, aho yigaga mu mwaka wa 4 w’amashuri abanza.
Ati “Naratwise ababyeyi baranyirukana, n’uwari wamfashije bamushyizemo umutima mubi ngo nzamutwarira umugabo na we aranyirukana. Mbayeho mu buzima bwo gushaka abagabo kugira ngo mbashe kubaho n’umwana. Kuba ngiye kubyarira uwa kabiri mu buraya, ubuzima bwandangiriyeho”
Kwima abana babyaye imburagihe uburenganzira ni ubunyamanswa
Nyiranteziryayo Adeline, umubyeyi w’abana batandatu utuye mu mudugudu wa Bukane, akagari ka Cyabagarura, umurenge wa Musanze, akarere ka Musanze akebura bagenzi be batoteza abana basambanyijwe bakabyara imburagihe.
Ati “Kwirukana umwana ngo ni uko yabyariye mu rugo ni ubunyamanswa. Nk’umubyeyi ugomba kurushaho kuba hafi umwana wawe igihe yatwise ukamufata neza, ndetse ukarushaho kumugaragariza ubumuntu kugira ngo yigirire icyizere, abyare umwana umeze neza.”
Nkurunziza Theogene, umubyeyi utuye mu mudugudu wa Gikwege, akagari ka Mpenge, umurenge wa Muhoza, yagize ati “Igihe umwana yatwise agomba gukurikiranwa hakamenyekana uwamuteye inda, ariko ntibikwiriye ko yimwa uburenganzira bwo kuba umwana”.
UNICEF ikora iki mu kurengera aba bangavu bavutswa uburengazira bwabo?
Ushinzwe uburenganzira bw’umwana muri UNICEF, François N. Mugabo, yatangaje ko mu rwego rwo kurenganura abana babuzwa uburenganzira bwabo babinyuza mu Nama Nkuru y’Igihugu y’Abana, bagakorana n’inzego z’ibanze, bityo abana bakavanwa mu bigo, mu mihanda ndetse bagakorerwa ubuvugizi mu nzego z’ibanze aho uburenganzira bwabo bwahutajwe.
Impuzamiryango iharanira uburenganzira bwa muntu (CLADHO) iti “nta mwana ukwiriye kwimwa uburenganzira”
Ushinzwe guhuza ibikorwa bya CLADHO akaba n’Umugenzuzi w’uburenganzira bw’umwana mu Rwanda, Murwanashyaka Evariste, yatangaje ko umwana wagize ibyago byo gutwita atagomba kwimwa uburenganzira, kuko iyo bibaye bibaviramo gutwara izindi nda, hakanazamo n’ibindi bibazo nk’uburaya, kwiyahura n’ibindi.
Ati “Cladho duhugura abana bakamenya uburenganzira bwabo, tukabashyira mu matsinda tukabafasha kwihangira imirimo tubinyujije mu kwiga imyuga. Nta mwana n’umwe ugomba kwimwa uburenganzira n’ababyeyi, kuko bamufite mu nshingano zabo kandi si ukwinginga cyangwa gusaba. Iyo byanze tubafasha guhabwa uburenganzira bwabo”.
Kwima uburenganzira k’umwana wasambanyijwe agaterwa inda birababaje ariko biracyaboneka
Umuyobozi w’akarere ka Musanze wungirije ushinzwe imibereho myiza, Kamanzi Axelle, ati “Nta mwana n’umwe ugomba kuvutswa uburenganzira bwe kabone n’iyo yaba yaragize ibyago byo gusambanywa agaterwa inda, ariko usanga umuco n’imyemerere bibangama kuko umwana byabayeho afatwa nk’uwishe umuco cyangwa wakoze icyaha; bityo agatotezwa ndetse agafatwa nabi n’uwo abyaye akavutswa uburenganzira.”
Yakomeje agira ati “Hari gahunda ya ‘GBV CLINIC’ dukorana n’abafatanyabikorwa batandukanye, tugahuza abangavu babyaye na serivise zinyuranye ndetse n’ababyeyi babo, tukabigisha tubereka ko yaba umwana wabo ndetse n’umwuzukuru bagomba kubona uburenganzira bwabo busesuye”.
Imibare itangwa n’akarere ka Musanze igaragaza ko kuva mu kwezi kwa Nyakanga 2021 kugeza mu mpera za Kanama 2022, mu mwaka umwe gusa, abangavu babyaye ari 179. Binyuze muri Gahunda ya GBV Clinic, muri rusange abangavu 426 bamaze gufashwa, muri bo 390 baba barikumwe n’ababyeyi babo.
NIKUZE NKUSI Diane


text:
Ubutumwa bwa le 28.07.2018
Mwihane muhindukire mubona kugira ubugingo buhoraho 28.07. 2018
Imana idufitiye imigambi myiza ariko kugirango isoze iyo migambi yayo nuko tugomba kuba turi mu nzira yayo. Ishengero ry´Imana rirarimbutse ku bw´imitima inangira idashaka guca bugufi ngo yihane.
Imana irera kandi ikorana n´imitima yera. Ntabwo yigeze idutererana. Iyo Mana yabanye n´Abanyeisraeli ibakorera ibitangaza ibagaburira manu ndetse ibana nabo mu myaka 40 ariko ntabwo imitima yabo yigeze inyurwa n´urukundo Imana yabakunze. Bagize kwifuza gusubira muri egiputa aho bari imbohe.
Nehemiya 9: Abantu biyiriza ubusa bihana kugirango Imana ibatabare.
Vs. 8 Iyo bahindukiraga bakayitakambira yarabumvaga iri mw´ijuru.
Imana ifite imbabazi nyinshi yiteze kutugirira neza. Yifuza ko tuzoyibona kandi igihe cyose iriteze kwakira imitima iciye bugufi ikihana.
Vs 31: Ariko ku bwímbabazi z´Imana nyinshi ntiyabatsembaga rwose kandi ntiyabataga, kuko ari Imana y´imbabazi n´ibambe.
Luka 24: 47 Igihe Yesu yari ariko asezera ku bigishwa be yababwiye ati kwihana no kubabarirwa ibyaha bikwiriye kubwirwa amahanga yose mu izina rye.
Imana yo mwijuru irababajwe nuko yaduhaye Umwana wayo Yesu Kristo ariko ntitwamwemera. Uno munsi Imana iriko iratwinginga ngo nitwihane ivyaha vyacu vyose kugirango isohoze imigambi yayo muri twe. Tugire kwitandukanya n´ingeso twavuyemwo igihe twakizwaga. Dusenge Imana iduhe imitima yo guca bugufi no kwihana kugirango irari ry´ibyaha rishire muri twe.
Zaburi 51: Ijambo ryÍmana ritwereka ingero z´abagize kwihana bagacabugufi Imana irabatabara. Urugero rwa Dawidi ruratwigisha gucabugufi. Igihe yari amaze kuburirwa numuhanuzi Natani yagize gucabugufi.
Luka 23: 39 Ku musaraba umwe mu bari kumwe na Yesu yagize kwihana kuvuye ku mutima araharirwa kandi abana na Yesu muri paradizo. Uno munsi nitwaca bugufi tukihana tugasaba amaraso ya Yesu kutweza turabona ubugingo buhoraho. Amen


text:
Nitwa John James Ukwigize. Ndi ingaragu, nkora muri Call Center ya MTN nkaba mba i Gikondo.
Navutse ku itariki 09/06/1982, mvukira ku Kibuye mu ntara y’iburengerazuba ninaho nigiye amashuli abanza(EP Mushubati) n'ayisumbuye (GS Bumba). Ndi imfura iwacu.
Ababyeyi banjye banyise James Ukwigize ariko nk’uko babimbwiye ngo nkiri uruhinja bagiye kumbatirisha Padiri yanga ko bambatiza izina James abasaba ko banshakira irindi zina akabona kumbatiza. Ubwo ababyeyi banjye babyumvikanyeho bemeza ko padiri yambatiza izina John arabyemera arambatiza.
Umubyeyi wanyishingiye(adoption) nawe yanyise Princeoflove. Ni umumama w’umunyabulugaliya (Bulgalia), rero bitewe n’umuco yakuriyemo kuri we kuba yaranyise iryo zina nkaryemera biri mu bintu byaramushimishije cyane.
Mfite abavandimwe bane inyuma yanjye usibye ko hari batanu, uwanyuma yaje gupfa kuko Mama utubyara yitabye Imana afite amezi abiri gusa nawe aza kwitaba Imana nyuma y’amezi macye. Usibye ko na Data utubyara nawe yari yarapfuye amezi abiri mbere y’uko Mama apfa.
UBUZIMA BWA GIKRISTO
Ababyeyi banjye bari abakristo bo mw’itorero ry’abagaturika(Catholic Church) byumvikana ko nakuze ndi umukristo. Gusa umuryango nagiye kurererwamo nyuma y’uko ababyeyi banjye bamaze kwitaba Imana bari abakristo bo mw’itorero ry’abaporotestanti(Presbyterian Church) bituma nanjye ntangira gusengera hamwe nabo.
Maze kujya mubaporotestanti nibwo natangiye kwitabira gusoma Bibiliya ndetse n'ibindi bitabo bya gikristo ndetse niga kwegera Imana ku giti cyanjye bitari mu kigare. Nabaye umukristo umaramaje muri Kamena 2003, mbatizwa 2005.
UBUZIMA BWO KURIRIMBA NDETSE NUBW'UBUHANZI
Nyuma y'amezi make maze kugera mu baporotestanti nahise njya muri chorale y’abakuru ntangira kwiga kuririmba. Icyo gihe nari mfite imyaka 12.
Niga mu mashuli yisumbuye nakomeje kuririmba muri chorale ariko n’ubwo chorale nayiririmbagamo kubera gukorera Imana ndetse no kwiga amajwi ntaho byabaga bihuriye n’ubuzima bwanjye bw’ubuhanzi kuko mumvaga chorale naririmbagamo zitamfasha gukuza ubwoko bw’umuziki nakundaga imbere muri njyewe ndetse nkumva zitangeza ku rwego rwo kurimba numvaga nshaka kugeraho.
Natangiye kuririmba indirimbo nihimbiye mu 1995 ariko nkumva ari ibintu ntaha agaciro kanini n’ubwo abo naziririmbiraga zabashimishaga. Natangiye guha agaciro ibyo nahimbaga bitewe n’ibyo nigaga mu mashuli yisumbuye kuko nigaga indimi n’ubuvanganzo(Arts). Niga mwaka wa kane w'amashuli yisumbuye natangiye guhimba ibisigo n’imivugo ndetse no muwa gatanu nakomeje guhimba ibisigo n’imivugo ariko ntangira no guhimba indirimbo ariko singire uwo mbibwira kuko siniyizeraga. Nahimbaga ibihangano bishingiye k'ubuzima bwo gukundana nabaga ndigucamo cyangwa se ku nsanganyamatsiko abakeneye ibyo bihangano babaga batanze.
Ngeze mu mwaka wa gatandatu hari muri 2002 naje kwitabira amarushanwa y’ubuhanzi(ibisigo(Poetry),ikinamico n’indirimbo) ariko nagiye mu bisigo nanga kujya mubyo kuririmba kuko nari ntariyizera mu kuririmba.
Nubwo numvaga ntatambuka mu bantu bigaga ubuvanganzo kandi nzi ko ari abahanga mu bintu byo guhimba, nagiye kubona mbona ntoranyijwe mu bantu batatu b’abasizi(abahanzi b'imivugo n'ibindi bisa nayo) bagombaga kujya mu marushanwa manini yateguwe na Leta.
Ayo marushanwa manini yakurikiyeho yari yitabiriwe abandi bahanzi benshi cyane baturutse ahantu hatandukanye ariko umwanya nabonye waranshimishije kuko nabashije kubona igihembo cy’umuhanzi wa kabiri mu bisigo kandi mubo twari twajyanye bose(baturutse kw'ishuli ryacu) ninjye wabonye umwanya mwiza. Undi wabonye umwanya mwiza nawe n’umusizi yabonye igihembo cya gatatu. Igihembo nahawe nagishyikirijwe na Robert Bayigamba wari ministiri w'umuco na siporo muri icyo gihe
Nsubiye kw’ishuli bahise bampimba Msanii (bivuga umuhanzi). Kubera mwanya mwiza nabonye muri ayo marushanwa kandi ari ubwambere nitabiriye amarushanwa nkayo, nahise mbona ko nanjye bishoboka ko naba umuhanzi kandi nahise ngira umwete wo guhimba.
Kuri ubu maze guhimba indirimbo zigera kuri 30 gusa izimaze gukorwa muri studio ni indirimbo ebyili gusa. Ariko iki nicyo gihe cyanjye cyo gushyira impano yanjye ahabona.
INTEGO MFITE MU KURIRIMBA
Nd'umuntu usanzwe nk'abandi, gukunda ndakunda, ndetse n'izindi inspiration abantu bakuraho guhimba ndazibona kandi ni nziza. Gusa njyewe muri kino gihe nishimiye cyane kuba ndi umukristo niyo mpamvu buri kintu cyose nteganya gukora mu minsi yo kubaho nsigaje nshaka kugikora mu nyungu za gikristo gusa. Intego mfite niyo kemenyekanisha indirimbo zo kwamamaza ubutumwa bwiza bwa Yesu Kristo no kuramya no guhimbaza Imana gusa.


text:
Hongdali yiboneye itsinda ryaba injeniyeri hamwe nitsinda ryaba injeniyeri kugirango bashyigikire imishinga yo hanze.Itsinda ryacu rya injeniyeri rizagufasha gutegura uruganda rwawe ukurikije imiterere yawe kandi ikuyobore uko washyira inteko hamwe na convoyeur.Mugushiraho, tuzohereza itsinda rya injeniyeri kugirango ikuyobore uburyo bwo kwinjizamo no kugutoza uburyo bwo gukoresha no kubungabunga umurongo wa convoyeur hamwe ninteko.
Iyi Intelligent Ifunga Urugo Ruto Ibikoresho byo guterana ni cyane cyane imiyoboro ya pallet, convoyeur ya pallet kandi irashobora kwitwa umurongo wo gukora ibinyabiziga, ibikoresho byo guteranya ibyuma, ibinyabiziga byuzuye.Ibikoresho bito byo murugo nka kamera, printer, imashini yumutobe, imashini yikawa ... irashobora gukusanyirizwa kuri sisitemu yo gukora inteko.Icyatsi kibisi gishobora gushushanywa muburyo butandukanye, ibintu bitandukanye ukurikije ibicuruzwa byawe.Moderi ya HDL-B26 yagenewe kuvuza / kuzenguruka ubwoko, byoroshye gukora no kugenda neza.Iyi mashini yo guteranya yikora, imirongo yiteranirizo yikora ningirakamaro kumashyiga ya gaz, printer ya laser, scaneri.Umurongo wo kubyaza umusaruro ni rusange kandi ubereye ubwoko bwibicuruzwa bitandukanye.Umurongo wo guteranya ibyuma bya gazi byitwa nanone umurongo wa gazi ya gari ya moshi, umurongo wa gaz wikora.Ibikoresho bya pallets birashobora kubyazwa umusaruro muburyo butandukanye kandi hamwe na / bidafite amashanyarazi, byashizweho ukurikije ibicuruzwa.
Ibicuruzwa nyamukuru bya Hongdali ni umurongo witeranirizo, umurongo uteranya uteganijwe, umurongo uteranya igice, umurongo wo guteranya imashini, umurongo wo guteranya umukandara.Birumvikana ko Hongdali itanga kandi ubwoko butandukanye bwa convoyeur, icyatsi kibisi cya pvc icyuma, icyuma gikoresha amashanyarazi, icyuma kidafite ingufu, icyuma gikurura imbaraga, icyuma cya meshi, icyuma cya Teflon hamwe nubushyuhe bwo hejuru, ibiryo byo mu rwego rwo hejuru.
Kubikoresho nibikoresho, turatanga nka shoferi yamashanyarazi, balancer ya progaramu ya screwdriver, ibyuma byo kugurisha ibyuma bya elegitoronike, intebe yimukanwa, igitambaro cya anti static, intoki ya hydraulic forklift, imashini ifunga imashini, imashini ifata kaseti, imashini ikata / imashini ishushanya ... ibisobanuro nyamuneka twandikire kubintu byinshi.Hongdali itanga serivisi imwe kuri wewe.
Uyu mushinga wa mudasobwa igendanwa ya mudasobwa igenewe pallets umurongo uteranya kumurongo.Mudasobwa igendanwa, mudasobwa, pc bishyirwa kuri pallets, kandi abakozi bakora imirimo yo guteranya kuri pallets, ibicuruzwa bigenda kumurongo wo guterana byikora.
Na mudasobwa igendanwa, PC, mudasobwa bihagarikwa kuri buri sitasiyo.Kuri mudasobwa igendanwa, mudasobwa igendanwa ihagaze kuri pallets yo guterana, kugerageza no gusaza kumurongo.Abakiriya bamwe bahitamo ibizamini byoroshye, cyangwa ibizamini birebire, cyangwa gusaza kumurongo, ariko abakiriya bamwe bahitamo kwipimisha, gusaza kumurongo ushaje, ufite ibiziga hepfo, hanyuma mudasobwa igendanwa, mudasobwa igendanwa irashobora kwimurwa. ahantu hateganijwe byoroshye.
Na none ubu bwoko bwiteranirizo hamwe nubusaza rack igishushanyo cyo kuzigama no kubika umwanya wawe, byatoranijwe cyane nabakiriya.Na none intebe yo guteranya irashobora gushyirwa kumpande zumurongo wa mudasobwa, hanyuma urashobora gukora ibikoresho mbere yo kubitunganya, nanone urashobora gushyira ibikoresho / ibikoresho byawe kumeza kugirango ushyigikire mudasobwa.


text:
Cummins Urukurikirane rwa Diesel
50HZ
60HZ
Ibicuruzwa birambuye
Ibicuruzwa
Ibiranga
1. Inzitizi ya moteri ikozwe nimbaraga zikomeye alloy cast fer ifite ubukana bwiza, kunyeganyega hasi n urusaku rwo hasi;
2. Moteri yakozwe hamwe na valve enye kuri silinderi kugirango hongerwe umwuka / lisansi ivanze;
3. Moteri zimwe zikoresha sisitemu ya peteroli ya PT yatanzwe na Cummins, ifite igishushanyo cyihariye cyo kurinda umuvuduko mwinshi;
4. Moteri zimwe zikoresha ibikoresho bya elegitoroniki bigenzura, bishobora kuzamura ingufu za moteri n’ibipimo byangiza, kandi bikayobora kubungabunga moteri.
5. Q ikurikirana ikoresha tekinoroji ya gari ya moshi isanzwe;
6. Igihe kirekire cyo kuvugurura gishobora kugera kumasaha 20000
7. Umuyoboro wa serivisi ku isi, serivisi yoroshye.
Stamford (UK), Leroy Somer (Ubufaransa) cyangwa Marato (USA) irahari


text:
Imibereho n'imitegekere mu Rwanda mbere ya 1959
Pour lire en Français : appuyer sur "RW" tout en haut à droite et puis choisir "FR".
Ikinyecumi 1920-1930
Nyuma y’inama yo kwigabanya Afurika yahurije abanyaburayi i Berlin mu Budage mu 1884-1885, umuco wo kwandika wari umaze gusesekara mu Rwanda. Mu mpera z’icyo kinyecumi umuryango nyarwanda washyizwe mu cyiswe amoko atatatu: abatutsi, abahutu n’abatwa a) Ubwoko bw’Abatutsi (tutsi) butarenze 14%, bwarimo abategetsi n’abakire bakoreshaga umuco witwaga ubuhake ushingiye ku bucakara bw’abahutu mu bworozi bw’inka. b) Ubwoko bw’Abahutu (hutu) bugeze kuri 85% bwarimo abahinzi bavagamo n’abacakara n’abagaragu mu bworozi bw’inka n’ibikingi. C) Ubwoko bw’Abatwa (twa) butarenze 1% bwari butunzwe no guhiga, kubumba inkono, “gusega” no gukoreshwa n’abategetsi ibyo badashoboye kwikorerera, birimo no “kwikiza” umwanzi. Ni muri icyo kinyecumi ubutegetsi bw’Ababiligi na Kiriziya Gatolika byahinduye cyane ubwo buryo bwo guhaka. Aho byabanje guhinduka ni ahari hegereye ibigo by’Ababiligi n’ahakorerwaga ubucuruzi. Ahandi byagiye bihinduka buhoro buhoro bigenda bisakara bicengera no mu misozi ya kure. Muri iyo myaka kandi mu Rwanda hari ibice bitatu byari bifite ingufu mu butegetsi: Ubwami bwari bufite ikicaro i Nyanza, Kiriziya Gatolika yari ifite ikicaro i Kabgayi, n’ubutegetsi bw’Ababiligi bwari bufite ikicaro i Kigali. Guhera mu 1925 ubutegetsi bw’Ababiligi bwarahariye Kiliziya Gatorika kwigisha no kuyobora amashuri, Kiliziya Gatorika nayo ihabonera uburyo bworoshye bwo gukwirakwiza ubukristu mu gihugu. Ni uko ubuyobozi bw’Ababiligi n’ubwa Kiriziya bwaje kuba icyerekezo ku banyarwanda bashakaga kuregera akarengane bumvaga batewe n’abayobozi babo kavukire. Ni muri icyo gihe ubuyobozi bw’Ababiligi bwaje gushyiraho amategeko yo kurwanya no guhana amakosa akomeye ku kiremwa muntu agamije gukuraho akarengane gakabije katerwaga n’imico itari myiza abategetsi bakoreraga abo bategekaga. Ariko n’ubwo Ababiligi bashyizeho ayo mategeko yo kubaha ikiremwa muntu kurushaho, na bo byarangiye bateye akandi karengane, cyane cyane muri rubanda ruto, igihe batangije kurukoresha ku ngufu imilimo batahemberwaga.
Hagati ya 1930 na 1940
Ni muri iyo myaka Ababiligi bashyizeho ko buri munyarwanda agomba guhabwa indangamuntu. Bivugwa ko Umwami Yuhi Musinga w’ u Rwanda ariwe wasabye Résident Morthehan kwandika ubwoko mw’ibuku y’irangamuntu mu gihe buri munyarwanda yagombaga guhabwa ingana n’iy’undi. Nyuma yaho kubera ko Kiliziya yamubonyemo kwanga icengera ry’idini n’imyigishirize nyamahanga mu gihugu, byaviriyemo Umwami Yuhi Musinga gucirwa iKamembe mu Cyinyaga n’i Moba muri Kongo, maze mu 1931 bamusimbuza umuhungu we Rudahigwa wari ufite imyaka 18 y’amavuko, wafashe izina ry’ Ubwami Mutara III. Kuva ubwo Ababiligi na Kiliziya bifashishije Uwami mushya n’ubuyobozi bw’abatutsi kugirango bayobore igihugu. Umwaka wa 1933 wabayemo ikintu cyazanye impinduka mu Rwanda. Nibwo hatangiye kwandikwa ikinyamakuru “Kinyamateka” cyandikaga amakuru mu kinyarwanda kandi cyafashije guhindura imitekerereze y’Abanyarwanda. Padiri Louis de Lacger yemeza ko iyo Kinyamateka yabaye intwaro ikomeye y’abakristu mu guhangana n’ubuyobozi bwo mu ruhande rw’umwami bwari buranzwe n’ubupagani bukabije, harimo kwiyemera kw’ abategetsi ba cyami, kwica bagakiza, kurenganya no guhana uwo bashatse n’uko babishatse nta kivurira ndetse no gusambanya abagore b’abandi k’ uburyo bukabije.
Hagati ya 1940 na 1950
Mu 1946 niho l’ONU yasinyanye n’uBubiligi icyiswe Tutelle k’uRwanda. Muri icyo kinyecumi, ikinyamakuru Kinyamateka cyaje guhinduka ivugiro rya rubanda batari basanzwe bafite aho bavugira. Gregoire Kayibanda aho abereye umuyobozi mukuru wa Kinyamateka kuva mu 1955 kugeza 1959, yayikoresheje mu gukangurira rubanda ibyerekeye impinduramatware y’ imitegekere. Si imbaraga za rubanda na Kiliziya gusa zashakaga iyo mihindurire, na Loni yari yatangiye gusaba iyo mihinduririre kuko ubushakashatsi k’ubuhake bwari bwarakozwe mu 1946 bwari bwerekanye ko ntaho butaniye n’ ubucakara (quasi esclavagisme). N’ubwo u Bubiligi bwari bufite ububasha mu mitegekere, abayobozi gakondo bakomezaga umuco wo guhana uwo bashatse no gutanga igihano bashatse mubo bayoboraga. Ubutegetsi bwose na bwo bwari bwaragumye mu maboko y’abayobozi gakondo, bose bakaba kandi bari abo mu bwoko bw’abatutsi kandi ni nabo gusa babonaga inyungu amajyambere n’amashuri byari byarazanye. Mu 1948 habayeho “Déclaration Universelle des droits de l’homme. Loni yasabye ko iyo déclaration ishyirwa mu bikorwa mu bihugu byose biri kuri tutelle yayo. Mu 1949, abagenzuzi ba Loni baje kugenzura imitegekere y’uRwanda maze bamagana ko itubahiriza uburenganzira bwa muntu, ni uko basaba ko hashyirwaho ubutegetsi burimo abaturage bo mu nzego zose.
Hagati y’kinyecumi cy’1950 n’1960: ubwisanzure bw’abakolonijwe
Intambara ya kabiri y’isi yose yarangiye USA n’Uburusiya ari byo bibaye ibihugu bikomeye cyane kw’isi. Ibi bihugu bibiri byari bimaze gukomera cyane byategetse ibihugu bindi by’iBurayi kubifungurira amayira yo mu bihugu byari byarakoronije. Icyakora u Burusiya na USA byaje kutumvikana kubera inzira z’ubukungu zinyuranye byari byarahisemo. USA yahisemo isoko ryigenga (capitalisme) naho ubuRusiya buhitamo isoko risaranganya riringaniza (communisme). Loni niyo yaje kuba igikoresho ibi bihangange bibiri byakoreshaga mu kuyobora isi. Nibwo havutse urundi ruhande rw’abatagize aho babogamiye basaba ubwigenge bw’ibihugu byari byarakoronijwe cyangwa byari muri tutelle. Abari bakuriye urwo ruhande rw’abatabogamye bari 4 : uwategekaga Indonesiya ariwe Soekarno, Pandit Nehru wategeka Ubuhinde, Nasser wategeka Misiri n’uwategeka Yugoslavia ariwe Marechal Tito. Abagenzuzi ba Loni baje kugenzura imitegekere y’uRwanda mu 1949 bamaze gutanga amabwiriza ku mpinduka zikenewe mu Rwanda u Bubiligi bwashyizeho gahunda y’imyaka icumi yo kuvugurura imitegekere yo mu Rwanda kuva mu 1950 kugeza mu 1960, ari byo byiswe “Plan décennal de Développement 1950-1960" Mu bintu bigaragara iyo gahunda yateganyaga harimo guca ubuhake no kugabana inka hagati ya nyirazo n’abagaragu be. Itegeko ribyemeza ryatangajwe kw’italiki ya mbere Mata 1954 rishyizweho umukono n’umwami ubwe. N’ubwo bamwe bavuga ubu ko icyo cyemezo cy’Umwami Rudahigwa cyo gukuraho Ubuhake no kwemera ko inka zigabanwa hagati ya ba nyirazo n’abagaragu babo ari itangizwa rya demokarasi mu Rwanda, Kayibanda na bagenzi be babonye harimo uburiganya kuko babonaga ko kugabana inka gusa ibikingi bitagabanyijwe ari uguhembera ubuhake bw’ubutaka. Ku byamagana ni byo byabaye ingambi ya politiki yambere ikomeye Grégoire Kayibanda yarwanye ubwo yamenyekanaga abyamagana nk’umwanditsi mukuru w’ibinyamakuru AMI, Kurerer’Imana na Kinyamateka muri 1955. Kubera inyandiko ze, Kayibanda yabaye umukangurambaga wa rubanda rwari rwiganjemo abahutu. Nawe yari azi ko rubanda rugufi rukunda ibyo yandika nk’uko yabyivugiye muri Baudoin Paternostre de la Mairieu (Toute ma vie pour vous mes frères! Vie de Grégoire Kayibanda, premier président élu du Rwanda, Editions Tequi, Paris, 1994, P.84). Ni uko Kayibanda yabaye umwe mu bayobozi batekereje, bagategura kandi bakanayobora ukwibohora kw’abanyarwanda muri 1959. Mu byo yaharaniraga harimo ko abayobozi baguma mu cyaro kugirango bayobore begereye abo bayobora, kugirango kandi bajye bashobora kubavugisha no kuba intangarugero. Ku byerekeye ubukungu, Kayibanda yaharaniye ko amasambu ahawe abaturage yakwandikwa mu mategeko kugirango hatazagira abakoresha imico gakondo bakambura rubanda udusambu twabo. Kayibanda yanarwanyije imanza zacibwaga zibogamye, anarwanya umuco wo gukoresha abaturage ku ngufu bakorera ubusa, kimwe n’itotezwa no kuburabuza byakorerwaga cyane cyane abahutu. Abatutsi bamwe babonaga Kayibanda afite ibitekerezo byiza bifuzaga ko Abatutsi bategeka bamwunva mu gihe atazanagamo ubuhezanguni. Ariko bamwe Abatutsi bari batsimbariye ku mico ya cyera bo barabyanze ahubwo mu buryo butunguranye basohora inyandiko bise “Mise au point” yari igenewe abagenzuzi ba loni bari baje mu Rwanda bavuga ko nta kibazo na gito kiri mu butegetsi bw’uRwanda. Kayibanda n’inshuti ze bahise bamagana iyo nyandiko bavuga ko ibeshya ivuga ko ivugira abanyarwanda bose kandi yaravugiraga gusa abatutsi bo mu butegetsi. Byatumye we n’inshuti ze nabo mu kwa gatatu mu 1957 basohora inyandiko yiswe “Manifeste des Bahutu” yari igamije kwerekana ko ibyo iriya “Mise au point” yavugaga bitari ukuri. Ni uko revolisiyo yatangiye, ikaba yari iri mu murongo wo kwibohora kw’ibihugu byari byarakolonijwe bisaba ubwisanzure n’ubwigenge byuzuye. Mu mpera ya 1959 ni bwo Kayibanda yashinze ishyaka rya politiki ryo guharanira ubwisanzure bwa rubanda rugufi rwari rwingajemo Abahutu yise PARMEHUTU ari ryo ryaje kwitwa Muvoma iharanira Demokrasi muri Republika (MDR-PARMEHUTU). Iryo shyaka niryo ryagejeje abanyarwanda ku mpinduka y’imiyoborere mu 1959 ikuyeho ubutegetsi bwa cyami bwari bushingiye ku buhake maze ibusimbuza Republika yambere yatowe n’abaturage.
Igitabo iyi nyandiko ikomokaho:
N.D.R.L
Hano umwanditsi aravuga prezida wambere nyuma ya référendum yo kuri 25.09.1961 yari imaze kwemeza igikorwa cya revolisiyo cyo ku ya 28.01.1961. Uwo munsi, abanyarwanda bakuyeho ubwami n’umwami Kigeli V Jean Baptiste Ndahindurwa. Intumwa za rubanda zo mu nzego za komini zirenga 3.000 zemeje ko uRwanda ruhindutse Republika, zinatora DOMINIKO MBONYUMUTWA, umu candidat w’ishyaka ryaharaniraga ubwisanzure bwa rubanda ruto (rwari rwibanzemo cyane cyane abahutu) - Parti du Mouvement de l'Emancipation Hutu (Parmehutu), ku mwanya wa prezida wambere w’uRwanda awegukana amajwi arengeje 80%. Icyo gikorwa cyo kwisabira ubwisanzure cyari igikorwa cyumvikana kuko cyari gishyigikiwe na rubanda nyamwinshi kandi cyaje no kongera kwemezwa muri référendum yo kuri 25.09.1961 yasabwe na ONU ikaba yariswe Kamarampaka. Nyuma yaho kuri 26.10.1961 nibwo inama nshinga mategeko yatoye prezida mushya, ariwe Grégoire Kayibanda, wari ministre w’intebe muri guverinoma yariho kuri mandat ya Mbonyumutwa Dominiko. Icyo gihe n'imitegekere mishya bita “régime présidentiel” yahiswemo n'inama nshinga mategeko, bivuga ko perezida ari nawe utegeka guverinoma ku buryo nta ministre w’intebe agira. Iyo régime présidentiel yasimbuye régime parlementaire yari iriho ku bwa Mbonyumutwa Dominiko.
Inyandiko (procès-verbal) yemeje ko Dominiko Mbonyumutwa agizwe sushefu mu 1954


text:
Kuwa 11/12/2017
ISOMO RYA MBERE
Isomo ryo mu gitabo cy’Umuhanuzi lzayi (Iz 35,1-10)
Ubutayu n’ubutaka bubi nibihimbarwe, amayaga anezerwe kandi arabye indabyo. 2Natwikirwe n’indabyo zo mu mirima, nasabagire, abyine kandi atere urwamo rw’ibyishimo. Uhoraho yayagabiye ubwiza bw’imisozi ya Libani, uburabagirane bwa Karumeli n’ubwa Sharoni, kandi abantu bakazareba ikuzo ry’Uhoraho, ububengerane bw’Imana yacu. 3Nimukomeze amaboko yananiwe, mutere imbaraga amavi adandabirana, 4mubwire abakutse umutima muti «Nimukomere mwoye gutinya ; dore Imana yanyu. Ije guhora abanzi banyu, ni cyo gihembo cyanyu. Iraje ubwayo kubakiza. »
5Nuko impumyi zizabone, n’ibipfamatwi bizumve. 6Abacumbagira bazasimbuke nk’impara, n’iminwa y’ibiragi itere urwamo rw’ibyishimo. Ubutayu buzavubukamo amasoko, n’imigezi itembe ahantu h’amayaga. 7Ubutaka butwika buzahinduka ikiyaga, akarere kishwe n’inyota kavubukemo amasoko y’amazi, naho mu ndiri y’ingunzu hazamere imbingo n’imfunzo. 8Aho ngaho hazahangwa inzira, bayite inzira ntagatifu ; uwahumanye ntazayinyuramo kuko izagenerwa umuryango w’Uhoraho, kandi ab’ibipfamutima ntibazahacaracara. 9Nta we uzayihuriramo n’intare, nta nyamaswa y’inkazi izayibonekamo. Abazaba ab’Uhoraho ni bo bazayinyuramo. 10Abakijijwe n’Uhoraho bazatahuka, bagere i Siyoni batera urwamo rw’ibyishimo. Ku ruhanga rwabo hazabengerana ibyishimo bitazashira, ibinezaneza n’umunezero bibasanganire, agahinda n’amaganya bizahunge.
Iryo ni Ijambo ry’Imana
ZABURI (Zab 85 (84), 9ab.10, 11-12, 13-14)
Inyik/ Dore Imana yacu ije kudukiza!
Ndashaka kumva icyo Uhoraho Imana avuze,
aravuga iby’amahoro y’umuryango we n’abayoboke be :
koko ubuvunyi bwe buba hafi y’abamutinya,
kugira ngo ikuzo rye rigume mu gihugu cyacu.
Impuhwe n’ubudahemuka byarahuriranye,
Ubutabera n’amahoro birahoberana.
Ubudahemuka buzamera busagambe ku isi,
maze ubutabera bubururukireho buva mu ijuru.
Uhoraho ubwe azabaha ihirwe,
maze isi yacu izarumbuke imbuto.
Ubutabera buzamugenda imbere,
n’intambwe ze zigaragaze inzira.
IBANGONDIRIMBO RIBANZIRIZA IVANJILI
Alleluya Alleluya.
Umwami, Umutegetsi w’isi, agiye kuza atubohore, adukize.
Alleluya.
IVANJILI
+ Amagambo yo mu Ivanjili ntagatifu uko yanditswe na Luka (Lk 5, 17-26)
17Umunsi umwe Yezu yariho yigisha, imbere ye hicaye Abafarizayi n’abigishamategeko, baturutse mu nsisiro zose za Galileya n’iza Yudeya, n’abavuye i Yeruzalemeu. Ububasha bwa Nyagasani bwari bumurimo, bugatuma akiza indwara. 18Nuko haza abantu bari bahetse ikirema, bashaka kucyinjiza ngo bagishyire imbere ye. 19Babura aho bakinyuza, kubera ubwinshi bw’abantu bari aho. Nuko burira inzu bayikuraho amategura, bururukiriza ingobyi cyarimo imbere ya Yezu, hagati y’abari aho. 20Abonye ukwemera kwabo, Yezu aravuga ati «Wa muntu we, ibyaha byawe urabikijijwe. »21Abigishamategeko n’Abafarizayi batangira kwibaza bati « Uyu utuka Imana ni muntu ki? Ni nde ushobora gukiza ibyaha atari Imana yonyine?» 22Yezu amenye ibitekerezo byabo arababwira ati « Ni iki gituma mutekereza mutyo mu mitima yanyu? 23Icyoroshye ni ikihe: ari ukuvuga ngo “Ibyaha byawe urabikijijwe” cyangwa kuvuga ngo “Haguruka ugende”? 24Nyamara kugira ngo mumenye ko Umwana w’umuntu afite ububasha bwo gukiza ibyaha munsi … », abwira ikirema ati «Ndabikubwiye : haguruka, ufate ingobyi yawe witahire!» 25Ako kanya ahaguruka bamureba, ajyana ingobyi yari aryamyemo, ataha asingiza Imana. 26Nuko bose barumirwa, basingiza Imana kandi barakangarana, bakavuga bati « Uyu munsi twabonye ibintu bitangaje!»
Iyo ni Ivanjili Ntagatifu


text:
Ku cya 3 cya Pasika, A, 26/04/2020
Amasomo: Intu 2, 14.22-33; Zab 15; 1 Pet 1, 17-21; Lk 24, 13-35
Gumana natwe, Nyagasani, kuko umunsi uciye ikibu
Amasomo yo kuri iki cyumweru cya gatatu cya Pasika, aratwibutsa ko Nyagasani Yezu ubwe ari kumwe natwe, agendana natwe, akatwegera, akaduhumuriza, akatwigisha, akatwiha ndetse akaduha n’imbaraga zo gukomeza urugendo rwo kwitagatifuza muri iyi si yuzuye ibyago n’amakuba.
1.Urugendo rwo kwemera Izuka
Twumvise mu Ivanjili, Yezu yegera kandi akajyana na bamwe mu bigishwa ba Emawusi bari bisubiriye iwabo n’agahinda kenshi bari baratewe n’urupfu rwe. Nyamara bakoranye na We urugendo rukomeye rwo kwemera Izuka. Bari bijimye mu maso buzuye agahinda, akababaro n’intimba mu mutima kubera ibyari bimaze kuba i Yeruzalemu. Ibyo byose ariko byujurijwe mu Byanditswe bitagatifu nyamara ntibatekerezaga ko bizagenda bityo; ntibiyumvishaga ukuntu inzira y’umukiro ishobora guca mu rupfu rw’agashinyaguro ku musaraba.
2.Guhamya izuka rya Nyagasani
Mu isomo rya mbere, twumvise Petero hamwe na bagenzi be bahamya bashize amanga Izuka rya Nyagasani. Urupfu n’izuka bya Yezu byabakamuyemo ubwoba maze ingabire za Roho mutagatifu zibaha imbaraga, baterwa ishema n’isheja byo kuba abagabo bahamya izuka maze nta mususu bavuga mu ijwi riranguruye: Yezu uwo mwagambaniye, mukamwica mumubambye ku musaraba, Imana yamuzuye mu bapfuye; turi abagabo bo kubihamya.
Mu isomo rya kabiri, Petero aratubwira ko twacunguwe n’ikintu cy’agaciro gakomeye cyane ari cyo amaraso ya Kristu. Tugomba rero kwigengesera tukareka ubugegera, ubugugu, ubunyema n’ubusambo n’indi migirire mibi yose (1 Pet 2, 1). Tugomba guca ukubiri n’ubucakura n’ubucucu, tutazisama twasandaye maze tugaconshomerwa na ya nzoka ya kera na kare, wa mwanzi wacu Petero na none adushishikariza kwirinda ngo ataduconshomera (1 Pet 5, 8). Atugira inama yo kuba maso ngo tutazahomboka tugahomba ubugingo bw’iteka. Nitwemere Imana duhamya amizero yacu muri Yo. Muri Zaburi, twumvise isengesho ry’umuntu uzi kandi wizeye neza ko Imana yonyine ari Yo buhungiro bwe. Uwo muntu afite icyizere gihamye ko itazamutererana ngo aheranwe n’urupfu.
Natwe rero, tugomba kuba abahamya b’Izuka rya Nyagasani. Nyuma y’urupfu, hari izuka. Tugomba kubaho nk’abantu bahawe umukiro w’iteka maze imibereho yacu yose ikaba iyo gutega ibiganza tuwakira. Urupfu rwatsinzwe burundu, nta jambo rukidufiteho. Abaherezabitambo, abigishamategeko n’abakuru b’umuryango bari bakoze ibishoboka byose ngo baburizemo isakara ry’Inkuru nziza y’izuka rya Nyagasani; nyamara byarabananiye! Urupfu bakangishaga intumwa ntacyo rwari rukivuze ahubwo amaraso yabo yuhagiye imbuto y’ubukristu kugeza na n’ubu (sanguis martyrium, semen christianorum) kuko uko babicaga ni ko umubare w’abemera wagendaga wiyongera. Burya rero, urupfu ku wemera Kristu ntacyo ruvuze; kumukangisha kumwica ni uguta inyuma ya Huye kuko yemera ko urupfu rudafite ijambo rya nyuma ahubwo ko rumubera inzira igana mu bugingo bw’iteka.
3.Ukuri gukomeza mu kwizera
Mu mpaka zityaye, Yezu yari yarabwiye abayahudi ko nibakomera ku Ijambo rye bazamenya ukuri, maze ukuri kukabaha kwigenga. (Yh 8, 32). Pilato na we aramubaza ati: “Ukuri ni iki?” (Yh 18,38). Yezu ntacyo yashubije nyamara yari yaravuze ko ari We “Zuka, Ukuri n’Ubugingo” (Yh 14,6). Umunyarwanda na we yaravuze ati: “Ukuri guca mu ziko ntigushye”. Nyagasani Yezu yarazutse ni muzima. Ku bemera, nta kintu na kimwe wakora ngo uhindure iyo nkingi mwikorezi y’ukwemera kwacu. Yezu yatsize urupfu, bityo no ku bamukurikiye bose ntirukibafiteho ububasha. Ikinyoma cy’abamwishe cyatsinzwe ruhenu. Akenshi na kenshi ikinyoma kiza gihinda gihutera, cyaba gishyigikiwe n’ibinyabubasha bikaba akarusho, kigashinga imizi ariko uko ibihe bigenda biha ibindi, ya mizi y’ikinyoma irabora maze byose bikarangira ukuri gutsinze. Ukuri ntiguhinduka, ntikwivuguruza, guca mu bigeragezo imitaga n’imitaga. Nimucyo rero tugukomereho, ntihakagire utugamburuza yitwaje imbaraga za kiboko!
Aba bigishwa ba Emawusi bafite akababaro n’agahinda. Icyizere cyabo cyayoyokeye kuri Kaluvariyo ku wa gatanu mutagatifu: “Twebweho, twari twizeye ko ari we uzakiza Israheli”. Inshuro nyinshi icyizere cyacu kiraza amasinde. Iyo tugeze mu nzira z’inzitane, ibintu byageze mu mahina aho umwana arira nyina ntiyumve, twibwira ko Imana yadutereranye, ko yigendeye aka wa muririmbyi ugira ati: “Dore turasenga ariko ntiwumve n’aho watwumva ntudusubize” cyangwa aka ba bayisiraheli mu butayu bigiriye inama yo gukora ikimasa cya zahabu bakakiramya (Iyim 32, 4).
4.Imana ntijya idutererana
Imana iba iri hafi yacu cyane cyane igihe turi mu bibazo. Iyo tubabaye, ibabarana natwe, twasonza igasonzana natwe, mu biduhangayikishije byose, iba iri kumwe natwe. Ku wa gatanu mutagatifu, Imana Data ntiyatereranye Umwana wayo ku musaraba, kuko yamuzuye mu bapfuye. Abigishwa ba Emawusi bagendanaga na Yezu batamubona, n’igihe abigaragarije, ntibahita bamumenya, bakorana na We urugendo rw’ukwemera, arabahugura, abafungura amaso ngo basobanukirwe neza n’ibyo basoma mu Byanditswe bitagatifu: “Mbega ukuntu imitima yacu yari yuzuye ibinezaneza, igihe yatuganirizaga mu nzira, adusobanurira ibyanditswe!”. Natwe Yezu ari kumwe natwe turagendana. Niduhumure rero.
Ariko ikibazo gikomeye dukunze kugira, kimwe n’icyo aba bigishwa, Petero na bagenzi be igihe batari barasobanukirwa n’urupfu n’izuka bya Nyagasani, bari bafite ni ukwishyira mu mwanya w’Imana. Twibwira ko Imana ari Yo igomba gukora ugushaka kwacu aho gukora ugushaka kwayo; dushaka ko yinjira muri gahunda zacu ikazubahiriza zose uko zakabaye nta kintu na kimwe gihindutseho aho kugira ngo twebwe twinjire mu mugambi wayo wo kudukiza. Iyo dusanze bitandukanye rero n’ibyo twateganyije ni bwo dutangira kwibwira ko yadutereranye maze amaganya, imiborogo, intimba n’agahinda bikadutahaho, imitima yacu igashengurwa n’ishavu, icuraburindi rikatubundikira, Sekibi agahabwa icumbi! Nyamara nta na rimwe Imana ijya idutererana kandi ibyo idukorera byose biba bigamije kutugeza ku mukiro udacagase.
Muri iki gihe kitoroshye twugarijwe n’icyorezo cya Coronavirus, nitwinginge Nyagasani agumane natwe. Ni byo koko, Guma mu rugo tuyimazemo igihe ndetse n’utwo twari twarazigamye turagenda dukendera cyangwa twarashize burundu kandi ikiduhangayikishije kurusha ibindi byose ni uko tutazi neza igihe iki cyago kizarangirira. Nitwambaze Nyagasani aze agumane natwe tugumane na We mu rugo kuko bugorobye kandi umunsi ukaba uciye ikibu. Nitugumane na We maze tugurumane ikibatsi cy’urukundo; tumugumemo na We atugumemo maze tugumane ubugingo bw’iteka. Nitugumanemo maze umutima wacu utohagire usubirane itoto ry’abato twari twarambuwe n’urutoto rwa Sekibi wadutotezaga atubuza amahwemo.
Nitwemerere rero Uwadukunze akatwitangira atitangiye itama yibanire natwe maze atugarurire icyanga cy’ubuzima; nidukurikire icyezezi kitugeza kuri Rumuri nyarumuri twongere tugarure ibyishimo hanyuma nitumara gusangira na We ibyiza by’ijuru, dushibukane umurego tujya kumwamamaza mu bandi.
5.No mu bihe by’amage, Imana iraduhugura
Ibi bihe turimo twabyigiramo iki? Icy’ingenzi ni ukumenya ko Imana idashobora na rimwe kudutererana. Ntiyadukuyeho amaboko. Iri kumwe natwe. Irababarana natwe. Iri kumwe natwe mu rugo. Guma mu rugo rero itubere umwanya wo kumenya ko urugo rwacu ari Kiliziya ntoya. Urugo ni izingiro ry’ubuzima bwacu, ni igicaniro cy’ubukristu. Uyu rero ni umwanya wo gusengera hamwe, gusangira duke duhari nta mururumba cyangwa intugunda, nta nda y’umujinya, ntawe ucura undi. Ni umwanya wo kuganira tutaryaryana, dusangira ubuzima. Nta we ufite agaciro kuruta uwo mubana mu rugo, burya uwo nguwo ni we musangiye gupfa no gukira. Uyu ni umwanya wo gufashanya rero. Wenda iki gihe cyatumye ubona intege nke za mugenzi wawe utari warabonye mbere kubera gahunda nyinshi z’akazi ka buri munsi. Si umwanya wo kumucishamo ijisho no kumunnyega ahubwo ubonye aho uhera kugira ngo umwakire uko ari kandi umufashe nk’umuvandimwe.
Ni ngombwa rero gusenga dushikamye ariko kandi tugafata n’umwanya uhagije wo gutekereza kuri ejo hazaza. Turatekereza iki muri iki cyorezo? Nyuma yacyo se tuzafata uwuhe murongo w’ubuzima? Guma mu rugo itubere umwanya mwiza wo kwihererana n’Imana no gufata icyerekezo gihamye cy’ubuzima. Tuzasohoke mu mazu yacu tumeze nk’abameshe amakanzu yacu mu maraso ya Ntama, twarabaye bashyashya muri byose, twarahindutse, twaragarukiye Imana, twararetse ibidusenya bituvuyanga bikatuvuruga ahubwo duharanira gukora ibishimisha Imana. Iki cyorezo cyatweretse ko twese turi abavandimwe. Tuzasohoke twarafashe umugambi wo gukundana, gufashanya, gufatana urunana no kubahana. Nta we ugomba gusuzugura undi kuko twese Imana idukunda kimwe kandi twese tuva amaraso amwe.
6.Dusabe
Dusabe Nyagasani kugira ngo tugumane na we kandi tube abahamya b’ukuri b’Izuka rye. Inkuru nziza twemeye ihindure imyumvire n’imibereho yacu, uburyo tubaho bubere abandi urugero maze Imana Data isingirizwe mu buzima bwacu hamwe n’Umwana wayo mu bumwe bwa Roho mutagatifu uko amasekuruza agenda asimburana n’amasekuruza ubu n’iteka ryose. Amen.
Padiri Léonidas NGARUKIYINTWARI


text:
Inyigisho yo ku Cyumweru cya 18 gisanzwe, A, 02 Kanama 2020
Amasomo: Iz 55, 1-3; Zab 144, 8-9,15-16, 17-18; Rm 8, 35.37-39; Mt 14, 13-21
“Nimubahe ibyo kurya mwebwe ubwanyu”
Kuri iki cyumweru, Imana Data Ushoborabyose araduhumuriza. Aratubwira ko nta nzara nta n’inyota biteze kutuzahaza. Aratuganisha ku mariba tuvomaho amazi aduhembura. Amasoko ye ntakama. Amasoko atuganishaho ni ay’ubuntu! Umuhanuzi Izayi atugezaho iyo Nkuru Nziza ati: “Nimusabe ingano zo kurya ku buntu; nimuze kandi munywe amata na Divayi nta feza, nta n’ubwishyu!”.
Ariko se aho hantu ni he bazaduhaza amafunguro nta faranga dutanze? Ese ibyo biribwa byo tuzabona tutabiguze, ni bwoko ki ko nta cy’ubu cy’ubusa? Abacengeye Bibiliya badusobanurira ko bene ibyo biribwa ari bya bindi bitagenewe umubiri. Ni amafunguro ya roho. Gukomera ku gushaka kw’Imana ni byo bizahembura umutima wa muntu. Kandi umutima uzahemburwa n’ugushaka kw’Imana, ntuzabura n’ibihaza umubiri. Abahanuzi bakunze gushishikariza abami n’abaturage bose kugarukira Imana imitima yabo igahugukira iby’ijuru. Birumvikana kandi, abatware bubaha Imana bitangira abo bashinzwe bagatera imbere ku mutima no ku mubiri. Abaturage beza na bo bahabwa urugero rwiza n’ababayobora, na bo bitangira imirimo bashinzwe bagakora barangamiye Imana Data wa twese. Muri iyo nzira, barunguka bakungura n’abandi bakabaho mu butungane n’amahoro.
Mu Ivanjili y’uyu munsi, Yezu Kirisitu aragaragaza ko ashoboye byose. Agirira neza abamugana. Arabahembura bagashira inzara n’inyota ku mubiri no kuri roho. Biragaragara ko ububasha Yezu afite bwo guhembura abantu kuri roho no ku mubiri abubuganiza mu bigishwa be atuma ku isi yose. Ni yo mpamvu yabwiye abigishwa be ati: “…nimubahe ibyo kurya mwebwe ubwanyu”. Abigishwa ba Yezu babonaga ko kugaburira imbaga ingana ityo bidashoboka. Yezu yaberetse ko bishoboka. Yahereye ku duke twari duhari, utugati dutanu n’udufi tubiri gusa. Ni utwo yatubuye maze abantu barenze ibihumbi bitanu bararya baranasagura. Ni uko Yezu yatoje abigishwa be guhembura abantu. Abigishwa beretswe ko bagomba guhora bagenza nka Yezu. Basabwe kumenya uko abantu bamerewe, ibyiza bifitemo no kubafasha kubyongera ngo bibahaze. Iyo abantu bafatanyije kugana Imana, bakora neza uko Yezu Kirisitu ashaka, bakumvira abo Yezu atuma, inama zabo zikabagirira akamaro bityo bakagera ku byiza bibateza imbere kuri roho no ku mubiri.
Kuva mu ntangiriro zayo, Kiliziya yitangiye kumenyesha isi yose Inkuru Nziza ya Yezu Kirisitu. Ntitwakwirengagiza uburyo abo Yezu yatumye hirya no hino bagiye bateza imbere amahanga. Nko mu Burayi, abamonaki bagize uruhare rugaragara mu kwigisha abantu umuco wo kwiteza imbere. Bigishije Ijambo ry’Imana bogeza Ingoma yayo. Banigishije abantu imirimo inyuranye ibateza imbere maze isi batuyeho bayigira nziza bayibyaza umusaruro w’ibibatunga. Ntitwakwibagirwa natwe i Rwanda umurimo abamisiyoneri bakoze bamamaza Ivanjili kandi bigisha Abanyarwanda iby’iterambere mu bwenge no mu buzima busanzwe.
Ni uko Ijambo ry’Imana rikora. Riramamazwa rigahumura abantu bakamenya ikibafitiye akamaro ikibadindiza bakacyanga. Byaba ari ibyago bikomeye umuntu aramutse atamenye inzira igana Yezu Kirisitu. Yazicirwa n’umudari muri iyi si duhuriramo n’amakuba menshi. Nyamara iyo umuntu yemeye Inkuru Nziza twamamaza, yakira Yezu Kirisitu akamuyobora. Abeshwaho n’Urukundo rwa Yezu rwa rundi rwitangiye abantu bose ku musaraba. Ni we umurengera mu makuba ahura na yo muri iyi si. Pawulo intumwa yatubwiye ko nta kintu na kimwe cyadutandukanya n’urukundo rwa Kirisitu. Ibyago tuzahura na byo. Imitego n’ibitotezo ntibizabura. Ubukene n’inzara na byo bizaterwa n’impamvu nyinshi zitabuze. Pawulo Intumwa atubwira ko ibyo byose tuzabitsinda tubikesha uwadukunze. Agira ati: “…nta na kimwe kizadutandukanya n’urukundo Imana idukunda muri Kirisitu Yezu Umwami wacu”.
Ibyo Yezu yakoze agirira neza bene muntu na n’ubu ashaka ko bikomeza gukorwa. Yazanywe muri iyi si no gukiza abantu bose. Mu kubwira abigishwa be ati: “…nimubahe ibyo kurya mwebwe ubwanyu”, twumve ko akomeza gusaba abigishwa be gufasha abantu bose kubona ikibatunga kuri roho no ku mubiri. Abiyemeje gukorera Yezu by’umwihariko bibuke ubutumwa biyemeje babukore ubutarangara. Nibamenye abantu batumwaho n’ibyo bakeneye. Nibabafashe koroherwa mu mihangayiko bafite. Mu nyigisho zabo, nibibande ku rukundo rwa rundi rugera ku bantu bose. Ariko ntibakigishe gusa urwo rukundo. Nibarugaragaze mu mibereho yabo mbere na mbere. Nibitangire abakene bashishikarize abakire kutarenganya abakene. Koko rero aho umwijima ugandiye higaragaza ubusumbane butuma bamwe barushaho gukira mu gihe abandi barushaho gutindahara. Kiliziya mu nyigisho zayo ishishikariza ibihugu byateye imbere kutaryamira ibikennye mu buryo bwinshi byigaragazamo. Iyo nyigisho igomba kugera mu nzego zose. Nta we ushobora kwibwira ko yakiza muntu inzara n’inyota kuri roho mu gihe umudari wazahaje umubiri.
Yezu Kirisitu asingizwe. Umubyeyi Bikira Mariya aduhakirwe. Abatagatifu twiyambaza badusabire kuri Data Ushoborabyose.
Padiri Cyprien BIZIMANA


text:
Nkuko tubizi uburaya si umuco waturutse umuco nyarwanda ariko abantu bakjya bibaza ukuntu biba bitangaje kugira ngo habe harakwirakwiye uburaya igihugu cyose kandi tuziko kubva na kera na kare abakobwa bitabwagaho cyane kurusha basaza be ndetse bagakunda kumwigisha.
Iyaduka ry'uburaya mu Rwanda ryakabuwe n'imico y'ubwangamibyizi, yadukanywe n'abakobwa bo mu Busanza bwa Ruguru( Mu Mirenge ya: Kinazi, Rwaniro, Rusatira, Ruhashya, Simbi, Mbazi, Maraba na Kigoma yo mu Karere ka Huye) ku ngoma ya Kigeli Rwabugili ahasaga mu wa 1880, aho abakobwa bo muri ibyo bice, bataga imiryango yabo, bakajya kubwerebwera ku rurembo rw'ibwami aho ruri hose mu gihugu.
Muri icyo gihe ntabwo umukobwa wararutse yitwaga 'Indaya' ahubwo bamwitaga 'Icyangamubyizi'
Aba bakobwa bari barananiye iwabo baje kuva iwabo bajya ibwami banga gukorera iwabo ahubwo bajya gushaka akazi ibwami aho bavugaga ko bagiye mu buzima bwiza ndetse bahimba indirimbo baririmbaga ngo 'Aho kurwara ibikota byo ntoki, Nzarwara ibikota byo mu birenge, Nkurikiye Inkotanyi i Rubengera.'
Bageze i nyanza i bwami bahasanga abasore babasamira mu kirere babafata neza hanyuma nabandi babonye ko babayeho neza barabagana icyo gihe bahita bitwa Inyangakurushwa.
Bigeze mu mwaka wa 1927, uburaya bwariyongereye noneho baza muri kigali kubera hari hatangiye kuza abazungu bajya no gusogongera abazungu ngo bumve. Ubwo iryo hururu ryari rikabuwe n'umugore Nyirakayondo w'umurerakazi; yari mushiki wa Rukara rwa Bishingwe, afitwe n'umuzungu bitaga Rongorongo.
Bigeze mu mwaka wa 1932, umuzungu bitaga Busambira (Administrateur Schmidt) yubatse urusisiro bitaga Iturubaki arigira icumbi ry'abatware n'ibisonga n'abakarani igihe baje ku itariki.
Ubwo noneho abakobwa b'ibyomanzi b'impande zose barasukiranya bahururiye kwambara amasengeri; niho yari acyaduka:
Â
source; Ibirari by'amateka y'u rwanda, igihe
Source : https://yegob.rw/uko-uburaya-bwakwirakwiye-igihugu-cyose-buvuye-i-huye-butare/


text:
Evariste Nsabimana
Guca imigani
By Evariste Nsabimana on 6 décembre 2021
Wapfa ! Nta ngoma itica ! Ingoma idahora aba ari igicuma ! Icyo ingoma yimanye wimana icyo ! Induru ntirwana n’ingoma ! Uko zivuze ni ko zitambwa ! Uko zivuze Nyamahembe ! Ingoma uyirira inkuna igakiza nkunzi ! Umwami arica agakiza ! Umututsi umuvura amaso akayagukanulira ! Ni hahandi ! Nta muhutu ukira ubuheri ! Umuhutu arakira ariko ntakira nsigariza ! Akabaye icwende ntikoga ! Iyaseseye ntiyugururirwa ! Inzira yanyereye […]
Posted in Ahabanza, Umuco | Tagged imigani, umugani, umuhutu, umututsi
Nimuhaguruke Nimuhagarare Mudamange
By Evariste Nsabimana on 2 mars 2021
Muzihanukire muzahinde muhindire inkuba zihanuke Zizaragarika amababa yazo azabarara abaye amababi Muyakusanye mukungute ubumara bwayo buzayonga Ibyo murabizi akamaro kabwo ni ako kumara abantu Nimubukamate mubwirenze maze burengane n’irirenze Uko bugenda burembera mwebwe muzaza Mudamanga; Mulilinde kurya karungu uwo yarunguye ntatinda kurungulirwa Mu kwata inzasaya ngo uyitamire nayo igutamika ikirungulira Cyibamo intimba itimbya […]
Umukiza
By Evariste Nsabimana on 21 décembre 2020
Umukiza uvutse aje kuruvura Umuvumo rwavumwe rukivuka Arawukura ukuke ukuke amenyo Maze mu bihanga ahangemo ihwa Ngo lihandure amahano yose ahamera Ahite ahumana arware ubuhumyi Ubudahunyeza ukundi i Rwanda ; Tuzarutaha umwaka utaha dutaraka Dutambuka turi abantu bo kwa Muntu Impande zose tuvuza impundu izi z’Impakanizi Ndetse n’impanda zikoroma impinga zose Nibwo Ubumuntu buzatamba […]
Posted in Ahabanza, Amakuru, Umuco | Tagged Evariste Nsabimana, Rwanda, umukiza
Umwami n’umuntu ni uyu nguyu
By Evariste Nsabimana on 6 septembre 2020
Ilibuliro Mvuge Gisanura utuma basamura Tumuhe ibnze tureke abanze Aruta Ruganzu ubaka intorezo maze akasa Arusha Rwabugiri w’inkotanyi ugira cyane Uyu ni we witwa Imana y’i Rwanda. Mbonye umwami uzi iby’ubwami ubirusha abandi Uwo ni Mibambwe Sekarongoro ni Gisanura Umuzirakuvusha usa n’Imana ni yo yamwimitse Akaba […]
Posted in Ahabanza, Amateka, Umuco | Tagged Gisanura, Mibambwe Sekarongoro
Dusobanukirwe n’ibyerekeye NDUGA na RUKIGA
By Evariste Nsabimana on 10 décembre 2019
Iliburiro Mbatuwe no kwatura impaka z’Impakakuri ku isano nzima ya Nduga na Rukiga bikunze kubangikanwa n’Abashozampaka ku mpamvu z’Impatanirakurusha. Ndagira ngo ngushe ku mpaka z’urudaca, zazindi iyo zidaciye inka zica umugeni. Impaka nzima zuzuye ubuzima bw’abantu bazima ndetse n’uruhare rw’abazimu rukazaba rwose kugira ngo i Buzimu n’i Buzima hazaduke Imposhamahano ari yo Mpanguramahoro yabaye Ingume […]
Nkumbuye iwacu
By Evariste Nsabimana on 4 avril 2019
Ilibuliro Nje kubalibulira inzira Nzima, inzira ihunzemo Ubumuntu bw’isugi bukagira isa y’igisoryo ari nawo musemburo w’Ubugingo bugira umuntu mwene Muntu. Ndavuga ya nzira Nyabagendwa, igenda abayizi nka Nyarugenge, igenda abasirikare n’abazungu, ikagenda abadage na ba madamu. Nje kubabwira Inzira y’Itaha kuko ab’i Iwacu barabatashya, ngo nimutahe murupyisure ; mwubure u Rwanda muruhe ibambe, mwahire imambo zarubambye […]
Posted in Ahabanza, Amakuru | Tagged Buberuka, iwacu, Rwanda
Umwenegihugu ni iki? Umwenegihugu ni nde?
By Evariste Nsabimana on 28 juin 2018
UMWENEGIHUGU Umwenegihugu ni Umunyagihugu ari we Nyirigihugu. IGIHUGU Igihugu ni IMPANO Y’IMANA, yaracyiguhaye ngo kibe icyawe, ugituremo, ugitegeke, uteke, utekanye, ukibemo UMWAMI niyo waba ukiri umwana ; ukiranduremo GATANYA ugiteremo AGAHUZA gahuza ABENEGIHUGU. Cyarazwe Abakurambere b’ibikubitiro, bagenda bagisimburanamo uko iminsi itashye, kugeze kuri wowe wa none. Gituze mu mutima wawe; uko ugituyemo kigutambemo kabone n’ubwo waba […]


text:
Links to Other Language Pages
Ibyo Uwiteka yambwiye ku murongo wa Bibiliya “Kandi ntutureke ngo tugwe mu byadushuka”.
Byanditswe na Makko Musagara
Nshuti musomyi, abakristo bamwe bayobewe numurongo wa Bibiliya uvuga ngo “Kandi ntutureke ngo tugwe mu byadushuka” (reba Luka 11: 4). Muri iyi ngingo ngiye kubabwira icyo Uwiteka yambwiye kuri uwo murongo wa Bibiliya.
Kugirango wumve “Kandi ntutureke ngo tugwe mu byadushuka“, ugomba kumva ibintu bikurikira.
Ukuri kwa mbere.
Satani agomba kubona uruhushya rw’Imana mbere yuko agerageza umukristo uwo ari we wese. Kubera iyo mpamvu Satani agomba kujya Data mu Ijuru gushaka uruhushya iyi. Uwiteka yampaye Luka 22: 31-32 kugirango mpamye iki kintu.
Ukuri kwa kabiri.
Satani buri munsi ajya imbere yImana. Uwiteka yampaye Yobu 1: 6, na Yobu 2: 1, kugirango mpamye iki kintu.
Ukuri kwa gatatu.
Impamvu Satani yigaragaza buri munsi imbere yImana ni kumurega Abakristo. Satani arega Abakristo imbere y’Imana buri munsi. Kubera ibyo birego, Imana yemerera Satani kugerageza abakristo. Imana yampaye Yobu 1: 9-10, n’Ibyahishuwe 12:10 kugirango mpamye iki kintu.
Ukuri kwa kane.
Satani akoresha imirongo ya Bibiliya kumurega Abakristo.
Niba umukristo acumuye ku ijambo Imana yanditse muri Bibiliya, Satani azakoresha uwo murongo wa Bibiliya kumurega uwo mukristo. Kuberako Imana ihora yubaha ijambo ryayo yanditse muri Bibiliya, Imana izaha Satani uruhushya rwo kugerageza uwo mukristo.
Ukuri kwa gatanu.
Imana irashobora guha Satani uruhushya rwo kugerageza umukristo uwo ari we wese. Reba Job 1:12 kugirango ubyemeze.
Ukuri kwa gatandatu.
Imana irashobora gufata umukristo uwo ari we wese mubihe byikigeragezo. Imana yajyanye Yesu Kristo kuri Satani kugirango ageragezwe. Imana yampaye Matayo 4: 1 kugirango mpamye iki kintu.
Ukuri kwa karindwi.
Uwiteka yambwiye ko niba abakristo bahora bamusaba kutareka ngo bagwe mu bishuko, Imana ntizaha Satani uburenganzira bwo kukugerageza. Umukristo wese agomba guhora avuga Isengesho rya Nyagasani kandi agasaba Data uri mwijuru kuburyo bukurikira:
“Utubabarire ibyaha byacu,
kuko natwe ubwacu tubabarira abatugiriye nabi bose.
Kandi ntutuyobore mu bishuko.” Luka 11:4
Links to Other Language Blog Posts


text:
Araburira abashaka kujya muri Amerika bibwira ko ari Paradizo
Yavuye mu Rwanda muri 2012 arangije kwiga muri Kaminuza y’u Rwanda (NUR), yerekeza muri Leta zunze Ubumwe za Amerika (USA), agira ngo agiye muri Paradizo cyangwa mu Ijuru, ariko ngo yasanze ubuzima butandukanye n’uko yabyibwiraga.
Ivania Inyange yasohoye igitabo yise ’Far Away from my Roots’, agenekereza mu Kinyarwanda ati "Kure cyane ya Kavukire yanjye", kivuga uburyo akiri mu Rwanda ngo yibwiraga ko Amerika ari igihugu umuntu yabonamo byihuse ibyo akeneye byose.
Yari amaze kubona impamyabumenyi y’icyiciro cya kabiri cya kaminuza (Bachelor’s) mu buvuzi bw’imitekerereze (Clinical Psychology), ariko ajya muri Amerika ataramenya neza ururimi rw’Icyongereza.
Inyange avuga ko yatsindiye Visa yo kujya muri Amerika, ndetse abona n’uburyo bumworohereza kujyayo, yakirwa n’inshuti ye yo mu muryango yari ituye muri Leta ya Ohio ahitwa Akron.
Nyuma yaje kuva muri Akron ajya muri Columbus muri iyo Leta, nyuma aza no kwimukira ahitwa Loma Linda muri Leta ya California aho yamaze umwaka yiga, hanyuma ajya mu Mujyi wa Los Angeles.
Avuga ko aho yabanje hose yahahuriye n’ubuzima butamworoheye cyane, bw’imbeho atari yarigeze yumva mu Rwanda, hiyongeraho no kutabona umugaragariza urukundo.
Inyange avuga ko yahuye n’imico itandukanye n’iy’iwabo mu Rwanda, agira ubuzima bwo kubaho wenyine, ahura n’ivangura rivanze no kunenwa mu gihugu cy’amahanga, kiri kure cyane y’aho akomoka.
Avuga ko mu mihanda y’i Los Angeles yahuraga n’abamutuka bakamuzamurira urutoki rwa ’Musumbazose’, mbese buri munsi ngo wagiraga ibyawo bishya.
Inyange yakomeje yunganira igitabo yanditse agira ati "Najyaga numva bavuga ngo ’igihe ni amafaranga’ ariko nageze hano muri Amerika ndabyibonera. Hari aho nari natsindiye akazi hasigaye kubazwa mu magambo, nkererwaho umunota umwe nsanga bagahaye undi."
Muri icyo gitabo kandi Inyange agaragaza umuco yahasanze, aho umusore amenyana n’umukobwa uwo munsi bakiyemeza guhita babana nk’umugabo n’umugore bataziranye (nta bukwe bubaye, nta n’uwo babimenyesheje).
Inyange ngo yibwiraga ko icyo gihugu kitabamo guhutazwa, ndetse ko amahirwe menshi azahita amugeraho ako kanya, ariko ngo bitwara igihe kinini bitewe n’uko umuntu yaba azi ubushabitsi, asobanukiwe n’imyuga myinshi ndetse azi neza Icyongereza.
Ntabwo ahakana ko muri Amerika hari amahirwe, ariko ngo ’bisaba kugenda umuntu yacanye ku maso’.
Ati "Ntekereza ko benshi batarahagera bibwira Amerika nk’uko nayibwiraga, nk’urugero nari narabwiwe ko ari ahantu huzuye amahirwe, ariko nta wigeze ambwira uburyo ayo mahirwe nayageraho".
Ati "Bakubwira ko ’uzabona akazi’ ariko ntibakubwira uburyo bigoye kukabona ku nshuro ya mbere ukigerayo, ibaze nawe uko wabigenza utazi Icyongereza, n’akazi ukeneye nta kintu na kimwe usobanukiwe kijyanye na ko."
Inyange avuga ko akomeje kwandika ibitabo, nk’umuntu ubona ko atangiye kumenyera uwo mugabane.
Ibitekerezo ( 10 )
Siwe wenyine njye niyo wankata ijosi sinahajya kuko ibyo abantu banjye batuyeyo bakorewe byarampahamuye,ahubwo kiriya gihugu kimeze nkigifite Magic kuko isi cyayihumye amaso.
𝑁𝑖 𝑔𝑢𝑡𝑒 𝑡𝑤𝑎𝑏𝑜𝑛𝑎 𝑖𝑐𝑦𝑜 𝑔𝑖𝑡𝑎𝑏𝑜?
Abantu bose bibaza ko bazabahoneza batavunitse bazagira
ikibazo nkicyo wagize wavuye mu gihugu urumutesi byaringombwako bigenda gutyo urakoze kuko ufashije nabandi bafite ibitekerezo nkibyo warufite kera nibazako ubu nawe wacanye kumaso
Courage noneho.
Normally it is better to change the living area and go somewhere else to learning, all the time life is leaning.
But why she did not come back here, we have all those academic papers and soft skills but we do not have what we want to have.
Ukoze straggle ukagera kunzozi zawe bitwaye iki, ngaho ahubwo nafashe n’abandi kugerayo.
Ko atagarutse se? Ubwo nukugirango ace intege abashaka kujyayo!! Abantu nibabi.... narintegereje ko avuga ko muri Amerika byamunaniye abuze iyo paradiso akaza mu yiwabo i Rwanda kumbe n’ubu aracyariyo.Uwahangeza jye numva nta rindi juru nashaka
Ubundi tugomba kunyurwa nibyo dufite naho IMANA ya yadushyize kuko ahantuhose wahabonera umugisha ushaka!! Rero tugomba kwirinda no kwitondera imyanzuro dufata burimunsi ok ok thanks 👍👍👍👍👍
Yego nyine ntakwihehya ko ugeze iwabo w’amahirwe kuko n’abahavuka bijya bibacanga ukumva ngo biyahuye maze.
Ugira go se biyahura kuko banezerewe?
How can iget that book? Thanks
Ahantu hose haba hari amahirwe ashobora 100% niba waratinze kubona ubutunzi suko waribmuri America ahubwo nigihe cyitari cyakajyera kuko no murwanda washoboranga kuba waragiza iyo kaminuza nibikunde neza kandi tujye tumenya akanyoni katagurutse nikamenua iyo mwije..... So kandi twibuke ko Iwabo wumuntu ntacyaharuta so rero jyew numva ahantu hose wahaboneea amahirwe ndense nincuti zikaba zanakurutira izo wasize I wanyu
bikwiye a mahanga arahanda


text:
USAID Soma Umenye yageneye REB ibikoresho by’ikoranabuhanga
Kuri uyu wa Gatatu tariki 21 Ukwakira 2020, USAID Soma Umenye yageneye Ikigo k’Igihugu gishinzwe uteza imbere Uburezi mu Rwanda (REB) ibikoresho by’ikoranabuhanga (tablets) bizifashishwa mu gukurikirana imyigire n’imyigishirize.
Ubuyobozi bwa REB buvuga ko ibikoresho by’ikoranabuhanga 90 bwahawe na USAID Soma Umenye, bigiye kubafasha mu rwego rw’uburezi ku buryo burushijeho.
Dr Ndayambaje Irénée, Umuyobozi Mukuru wa REB, yagize ati “Izi tablets (ibikoresho by’ikoranabuhanga) zizadufasha mu bikorwa byo gukomeza gukurikirana abana batari muri babandi bagiye guhita basubira mu ishuri”.
Akomeza avuga ko ibikoresho bizafasha mu kumenya amakuru bazaba bakeneye mu itangira ry’amashuri, bakagenzura niba umwana wese yaragarutse ku ishuri.
Steve Blunden, Umuyobozi wa USAID Soma Umenye, yabwiye itangazamakuru ko ibikoresho byatanzwe bizafasha ababyeyi ndetse n’Inzego z’ibanze.
Ati: “Dutanze ibi bikoresho kugira ngo dufashe abana ndetse n’umuryango nyarwanda muri rusange”.
Akomeza avuga ati “Turashishikariza buri mubyeyi, buri muyobozi kumva ko bakwiye gushyigikira abana babo muri iki gihe, kubera ko uruhare rw’ababyeyi ni rwo musingi w’uburezi”.
Ashima ko igihe u Rwanda rwafungaga amashuri kubera icyorezo cya COVID19, mu minsi 10 gusa REB yari yatangiye gahunda yo kwigisha abana binyuze ku bitangazamakuru mu gihe ngo mu bindi bihugu byafashe amezi menshi.
USAID Soma Umenye itangaza ko yishimira gufatanya na REB kugira ngo abanyeshuri bagire umuco wo gusoma neza ikinyarwanda.
USAID Soma Umenye ni umushinga ushyirwa mu bikorwa na USAID ifatanije na REB, igakorana n’amashuri yose abanza ya Leta n’afashwa na Leta mu Rwanda, hagamijwe kuzamura umubare w’abanyeshuri bamenya gusoma no kwandika neza nibura bakagera kuri miriyoni.
USAID Soma Umenye yafashije REB gutunganya no gukwirakwiza ibitabo ku banyeshuri bo mu mwaka wa mbere kugera mu mwaka wa gatatu w’amashuri abanza bigiramo, n’ibindi birimo inkuru abanyeshuri bisomera, byose hamwe bifite agaciro ka miriyoni eshatu n’igice (3,500,000frs).
Imaze kandi guhugura abarimu barenga ibihumbi icumi (10,000), inafasha mu gushyira mu bikorwa isuzuma rikwiriye, byose bigamije gutuma abanyeshuri biga gusoma neza kandi bakabimenya ku buryo burushijeho.
Src:ImvahoNshya


text:
Wikimedia Foundation elections/2021/Candidates/rw
The election ended 31 Kanama 2021. No more votes will be accepted.
The results were announced on 7 Nzeri 2021. Please consider submitting any feedback regarding the 2021 election on the elections' post analysis page.
Umuryango wa Wikimedea inteko yabizerwa kwisi hose nibikorwa bya kominote y'umuryango wa wikimedia ndetse na abizerwa batoranyijwe Buri mwizewra a three year term.
umuryango wa wikimedia ufite amahirwe yo kwihitiramo abayobozi , abakandida 4 bazatoranywa namakominote yose Board of Trustees.
Imbonerahamwe y'abakandida
Kanda kw'izina ry'umukandida kugirango usobanukirwe byinshi.
Ubumenyi
Abakandida bateganyijwe , hazanononsorwa ubumenyi ndetse nubuhanga bwabo n'ubunararibonye bwabo ,ibi bikaba ari amakuru akenewe kuribo gusa
ibibazo by'abakandida
kominote za zabajije ibibazo mugihe cyo guhitamo . , yamatora yahisemo ibibazo bigera kuri 11 bigomba gusubizwa nabakandida .abakandida basabwe gusubiza ibyo bibazo bitarenze tariki 20 Kamena 2021 kugirango ibyo bibazo bishyirwe muzindi ndimi.
Kugenzura ku'bakandida
The Elections Committee or the Wikimedia Foundation staffbazagenzura ibikenewe ndetse nibibaranga imbona nkuboneibikenewe.igenzura rya Wiki rishingiye ku bikenewendetse nibibaranga wabisanga kuri iyi paji
abagize kominote bashobora kubireba ineligible 2021 applications ndetse na withdrawn applications.


text:
Inyigisho yo ku munsi wa karindwi mu birori bya Noheli, ku wa 31 Ukuboza 2015
Amasomo: 1 Yh 2,18-21 // Yh 1,1-18
Bavandimwe, tugeze ku munsi wa karindwi w’ibirori bya Noheli. Kuri iyi tariki ya 31 ukuboza aba ari umunsi wo gushimira Imana kubera umwaka uba urangiye. Iri simburana ry’ibihe n’amateka bitwibutsa ko ibintu bigenda bisimburana ariko Imana ni Uhoraho ndetse n’indahemuka. Bitwibutse ko turi mu rugendo rugana Imana. Ariko se ni bangahe bazayigeraho umujyo umwe? Ivanjili itwereka uburyo Jambo ari Imana n’uburyo yahozeho. Ni We dukesha kubaho kandi ni We no muri We dushimira Imana kubera ibyiza byayo byinshi dukesha ubuntu, urukundo n’impuhwe zayo.
-
Dushimire Imana kubera uyu mwaka dusoje
Bavandimwe, dusoje umwaka usanzwe ariko ntibyibagize ko umwaka wa Kiliziya utangirana n’icyumweru cya mbere cy’Adiventi. Ariko, kubera ko abantu benshi bakunda kuzirikana iby’amaherezo y’umwaka ndetse n’abahanzi bakabidufashamo, reka nibutse ko gusoza umwaka bijyana no kwishima, gushimira Imana, kwisuzuma, gufata ingamba no kwivugurura. Iyo dushimira, tuba tuzirikana ko ari inshingano n’umuco wa gipfura. Gushimira Imana bijyana n’uko umuntu yishimye. Kandi umuntu wishimye ni uwanyuzwe n’umuntu ukunda rwose!
Hari byinshi bituma dushimira Imana: ibyo twagezeho bifatika haba mu mafaranga, imitungo n’ibintu. Hari kandi abantu, umubano mwiza, ubuntu n’ubumuntu. Ibi byose tugenda tubigeraho buhoro buhoro kandi bikadutera gukuza Imana. Ni byo umuririmbyi wa zaburi yavuze ati “mutima wanjye singiza Uhoraho kandi ntiwibagirwe ibyiza yagukoreye” (Zab 103,2). Bityo rero ushaka kwishima akwiye kwishimira muri Nyagasani (Fil 4,4). Dushimira Imana duhereye ku byo yaremye, ibyo yadukoreye ariko by’umwihariko kubera urukundo n’impuhwe zayo byatumye itwoherereza Umwana wayo.
Gushimira Imana ntibisaba kuba warakoze cyangwa warakorewe ibintu bitangaje gusa. Bisaba gusa kubura amaso no kureba kure urangamiye ijuru. Bityo rero n’uwagize ibyago cyangwa se amakuba akagera ku bavandimwe be, utarahiriwe n’uwagushijwemo n’amateka y’ubuzima n’abagenga b’iyi si: na we agomba gushimira Imana kubera ko byibura akiriho. Byongeye kandi, guhura n’ibibazo, agahinda n’intimba bikomeye ariko ntibikugire umusazi cyangwa ngo wiyahure: na byo wabishimira Imana. Aho hose twibonera ko dutabarwa n’Imana yatwigaragarije bihebuje muri Yezu Kristu, Umwana wayo! Tumwakire maze tubeho!
-
Abakira Jambo w’Imana nibo bana b’Imana
Bavandimwe, Ivanjili tuzirikana twayizirikanye ku munsi mukuru wa Noheli (ku manywa). Mutagatifu Yohani intumwa atwereka ko Jambo w’Imana ari Imana kuko asangiye kamere na Se ndetse yahozeho. Amaza ye yarateguwe bihagije ndetse na bimwe mu byamuzanye byaranditswe: gutanga ubugingo, kuba urumuri rw’abantu n’isi, guhindura abantu abana b’Imana. Koko abantu twagiriwe ubuntu bugeretse ku bundi. Ni cyo gituma Ivanjili y’uyu munsi itubwira ko mu ntangiriro Jambo yariho, Jambo yabanaga n’Imana kandi Jambo akaba Imana. Yemeye kwigira umuntu kugira ngo adukize, aduhishurire bisesuye Imana-Rukundo idukunda byahebuje; kugira ngo atubere urugero rw’ubutungane n’ubusabanirama no kugira ngo aduhuze koko n’Imana n’umugambi wayo.
Nubwo yaje kuzuza ibyamuvuzweho mbere no guhuza byose mu mugambi w’Imana, Yezu Kristu ntabwo yakiwe uko bikwiriye Umuremyi: yaje mu bye, abe ntibamwakira. Nubwo abe banze kumwakira, tuzi ko Yezu Kristu yakiwe neza na Bikira Mariya, Yozefu mutagatifu, abashumba ndetse n’abamalayika. Urwango yanzwe ntabwo rwarangiriye mu bwana bwe ahubwo yagize abanzi kugeza abambwe no ku musaraba. Arabyemera, akiza abantu bose muri ubwo buryo. Mu izuka rye, yerekanye ko ubuzima n’urukundo bitsinda urupfu. Icyakora abanzi ba Kristu n’Inkuru nziza bakomeza kwigaragaza kugeza uyu munsi.
-
Abarwanya Kristu n’icyiza bariho : tube maso!
Tumaze kubona cyangwa twisomera mu Byanditswe bitagatifu uburyo hari abantu bahanganye na Yezu ndetse n’ubutumwa bwe. Ntibamurwanyije gusa ahubwo batoteje kandi bakomeza gutoteza Kiliziya, Umugeni we. Muri abo banzi harimo abavuga ko bari muri Kiliziya, abandi baturuka hanze yayo ndetse hari n’abandi bivugira ubwabo, no ku mugaragaro, ko barwanya Kiliziya, inyigisho zayo n’iterambere ryayo. Abarwanya Kristu (nubwo batazabigeraho burundu) barahari ndetse hari n’abandi barwana bitwaje Kristu: bakaba bemera Kristu ariko bahura bakarwana bapfuye amaco y’inda, inyigisho z’ibinyoma n’amarangamutima, gupfa abantu cyangwa se ahantu baturuka, amoko n’ibindi. Ugasanga bashobora no kubwirana bati “nubwo ari umukristu, nubwo ari umushumba wacu wemewe, nyamara ntabwo ari uwacu!” None se ko ari uwakristu kandi nawe uri umukristu: none se murapfa iki koko? Abarwanya Kristu bariho !
Ni byo tuzirikana mu isomo rya mbere aho tuburirwa ko Nyamurwanyakristu (Shitani) n’abarwanya Kristu badutse ari benshi. Akavuga ko nubwo bamwe baturuka mu makoraniro ya gikristu, nyamara baba batarashinzemo ibirindiro : baradohotse bikomeye, abandi bagenzwa na twinshi cyangwa babaho nk’abagambanyi na maneko. Uwa Kristu, uw’imana yari akwiye kuba uwayo koko: igihe cyose, ahantu hose no muri byose. Ishusho y’Imana twaremanywe na kamere yayo twakira muri Batisimu byakagombye kuyobora kameremuntu kandi bikayirwanaho. Ariko kenshi si ko tubigenza kuko “aka muntu” gashaka kuryamira iby’Imana, kubicecekesha no kubyita ibidashoboka. Abarwanya Kristu bariho, n’ubuyobe buriho. Hari ubwo biza mu mayeri nk’uko Bikira Mariya yabyibukije i Kibeho ati “ukwemera n’ubuyobe bizaza mu mayeri.”
-
Ubuhamya n’isengesho ni byo bihindura ba « nyamurwanyakristu »
Abo banzi ba Kiliziya bishingikiriza impamvu zitandukanye zishingiye ku mayeri ya Sekibi, imiterere y’iyi si, iterambere ndetse no guta umutwe kwa muntu. Uretse rero abarwanya Kristu ku mugaragaro, hari n’abandi banga gutera imbere no kwiteza imbere nk’abakristu ngo bizakorwa n’abandi cyangwa ngo ntibagomba kuba abagatolika kurusha Papa. Ugasanga bagenda bivuguruza, baca imanza, baca abandi intege mu miryango n’amatsinda atandukanye. Ariko bigatera agahinda kubona umuntu ababazwa n’uko yamenye Kristu cyangwa yamumenyeshejwe. Akabifata nk’aho bamutesheje umutwe n’igihe ! Nyamara muri ibyo byose, Kiliziya irushaho kwikomeza no gukomera ku Mukiza: ni We watsinze kandi ni We uduha gutsinda.
Ni cyo gituma tugomba guhora dusabira Kiliziya kuko yugarizwa n’imihengeri myinshi. Tugasabira n’abakirisitu ngo ubwo bafite abanzi hanze, bo, bareke kwangana hagati yabo no guha urwaho Umwanzi wabo n’abanzi babo. Mutagatifu Tereza w’Avila atubwira ko “niba Kristu afite abanzi benshi, abakunzi be bake bagomba kuba indahemuka.” Gukomera mu kwemera bijyana no kwirinda kumva wiyanze no kumva ko uruhira ubusa : kubera ko uri mu by’Imana cyangwa ukorera Imana. Bikaba byatuma umuntu yibwira ko Nyagasani nta kindi yadutegeje : uretse abamurwanya n’abaturwanya bitwaje imyemerere yabo. By’akarusho, ntidukwiye kwibagirwa ko Yezu Kristu yapfiriye abantu bose ndetse ko yabatsinze ngo bahinduke maze binjire mu irembo ry’impuhwe n’urukundo ndetse n’umukiro. Dusabire abantu bose kandi dusabire n’isi dukomeje nk’uko Tereza w’Avila abidusaba ati “iyi si iraka umuriro, si igihe cyo gusaba Imana ibidafite agaciro.” Iyi si irengerwa n’abantu basenga kandi bakora ibikorwa by’impuhwe n’urukundo.
N’ubwo twishimira umwaka urangiye, twibuke ko turi mu rugendo rugana Imana. Bityo hari byinshi biturangiriraho n’ibindi biba bidufungurirwa. Twirinde kurangirana na byo maze tubone ubuntu bw’Imana n’ingoma yayo bitureshya ngo tubeho neza kandi ubuziraherezo. Mbifurije umwaka mushya w’imigisha, amahoro, amahirwe n’ibyishimo dukesha Yezu Kristu, Umukiza wacu. Bikira Mariya Nyina wa Jambo, adusabire.
Padiri Alexis MANIRAGABA


text:
Impinduka Zipper Slider hamwe nubunini butandukanye hamwe namabara kumyenda
Ibisobanuro birambuye
Ibibazo
Ibiranga ibicuruzwa
Kuvura hejuru ya slide
Kuvura hejuru ya puller bigena ubuziranenge nuburabyo bwa puller
Itondekanya rya slide
Ukurikije ibikoresho bitandukanye bya zipper, gukurura umutwe nabyo bigomba gutandukanywa.Igicapo kirashobora kugabanwa mubice byicyuma, resin slider, nylon slider na slider itagaragara.Bamwe bakurura bose, ariko shingiro rwose biratandukanye.
Ukurikije uburyo bwo kuvura hejuru, uwushobora gukuramo ibice byo gusiga amarangi hamwe na electroplating.Irangi rya spray rishobora kugabanywamo imashini itera imashini hamwe no gutera intoki, amashanyarazi ashobora kugabanywa kumanikwa no kumanika.
Imikorere ya zipper
Uruhare rwa zipper mugushushanya imyenda ikoreshwa cyane cyane muguhuza no gutunganya imyenda, bisa ninshingano za buto, ariko bitandukanye nazo.Niba bivuzwe ko buto yibanze muburyo bwiza bw'ingingo, zipper izashimangira kumenya imirongo, itanga ibyiyumvo byiza.Zipper irashobora kurangizwa vuba kandi ushikamye mugihe cyo kwambara no gukuramo imyenda, ishobora kuzuza ibisabwa mumitekerereze yabantu mubuzima bwa kijyambere bakurikirana yisanzuye, bisanzwe, byoroshye kandi bifite umutekano.Iyo uhuza ibice byo gukata imyenda, buto irashobora gukina gusa inshingano yo gukosora ingingo imwe, ariko ntishobora gufungwa burundu.Hazabaho icyuho hagati yabo.Niba uwambaye agomba kwambara munsi yumubiri ufunze, nkibidukikije byumukungugu, zipper irashobora gukina neza.Zipper irashobora kurangizwa vuba mugihe wambaye no gukuramo imyenda, ijyanye nigitekerezo cyihuse kandi cyiza cyo kwambara imyenda mubihe bidasanzwe.Kubwibyo, zipper zikoreshwa mumyenda ya siporo, imyenda y'akazi, kwambara bisanzwe no kwambara bisanzwe.


text:
Ikirere cyo mu kirere wongeyeho --ibisobanuro
Air glow hiyongereyeho Disposable Pod Device ishyigikira puffs hafi 800-1000 kuri wewe hamwe na bateri nini yubatswe hamwe na 3.2ml umutobe wabanje kuzuzwa.Na Air glow wongeyeho Disposable Pod ifite 5% imbaraga za Nikotine zigomba kukuzanira uburyohe butangaje.Ntoya kandi yoroshye gutwara, umufuka usanzwe urashobora gushiramo. Hano hari uburyohe nka 20 bwo guhitamo.Air Glow Plus iraboneka no mu Burusiya n'umunyu wa nikotine 2%.murakaza neza.
Ikirere cyo mu kirere wongeyeho - Ibyiza
1.Banana ice Creamy (ikawa), impumuro yigitoki ntabwo yacitse intege, iracyuzuye.
2. Pina colada Tropical cocktail flavour, nziza mubihe byizuba.
3. Urubura rwa Watermelon Hafi ya minty, umutobe wa watermelon uroroshye.
4. Strawberry kiwi Amasoko meza kandi meza, aryoshye kandi asharira , Nuburyohe budasanzwe.
5. Cool mint Nshya, igarura ubuyanja na peppermint kugirango ukomeze kugarura ubuyanja.
6. Imbuto zivanze zikurura uburyohe busharira.
7. urubura rwa Guava Uburyohe bwa guava burakomeye cyane iyo ari shyashya.
8. Blueberry ice Yoroheje yubururu bwa flavours hamwe na palate yuzuye.
9. Ubururu bwubururu Buryoheye kandi busharira , Bwoza ubwonko.
10. Igitoki cya Strawberry Uruvange rwiza rwa strawberry hamwe nibitoki hamwe nuburyohe bwamata.
11. Mango ice Mango urubura rwiza kandi rukonje, inararibonye idasanzwe.
12. Urubura rwa pome Pome nziza ya pome, reka umuntu yumve yishimye.
13.Pome yawe Yinjira iraryoshye kandi irasobanutse, ikurikirwa nubushyuhe kandi bukonje.Iyo ninjiye mu muhogo, numvise numva bikomeye gukubita umuhogo.
14.Mamba Uburyohe bushya bwa kawa ivanze.
15.Icyatsi kibisi Watermelon ihora ikenewe mugihe cyizuba, Ubukonje kandi buruhura.
16.Kora urubura Ninkumutobe wamashaza, ariko ntabwo uryoshye.
17.Gammy idubu Yoroheje, umuhogo woroshye, uburyohe bworoshye fudge.
18.Vanga imbuto: Ibiryo byinshi byimbuto bivangwa hamwe.
19.Gufata soda Umwotsi unyuze mu muhogo, byoroshye cyane byoroshye, byoroshye kumva.
20.Mango guava Ifite uburyohe bw'imbuto zo mu turere dushyuha twa guava kandi birahumuriza. "


text:
Inyigisho yo ku wa kane w’icyumweru cya kane cy’Igisibo
Ku ya 03 Mata 2014
Isomo rya mbere: Iyim 32, 7-14; Ivanjili: Yh 5, 32-47
1. Tumaze kumva mu Isomo rya mbere uko umuryango wa Israheli wacumuye kuri Uhoraho. Ngo Abayisraheli babonye Musa atinze ku musozi, begereye Aroni baramubwira bati “Ngaho dukorere imana zo kutugenda imbere, kuko Musa uriya, watuvanye mu gihugu cya Misiri tutazi uko byamugendekeye” (Iyim 32, 1). Nuko bicurira ikimasa cya zahabu, bakigira imana yabo, baragipfukamira, barakakiramya, bagitura ibitambo. Bagishyira imbere yabo, bagira bati “Israheli, dore imana zawe zakuvanye mu gihugu cya Misiri” (Iyim 32, 4.8).
Iki ni icyaha gikomeye ku muryango w’Imana. Bibagiwe urukundo Imana yaberetse kuva igihe ibavanye mu Misiri ikoresheje ibimenyetso bikomeye. Bateye umugongo uwabakunze, akabatonesha, akabatoranya mu yandi mahanga yose, akabagira umunani we, akagirana na bo isezerano. Koko ntibatindiganyije guteshuka inzira Uhoraho yari yarabategetse (Iyim 32, 8).
Ibyo byababaje cyane Uhoraho kugeza n’aho abwiye Musa, ati “Ndabona neza ko uyu muryango ufite ijosi rishingaraye! Ubungubu noneho ndeka, maze uburakari bwanjye bugurumane mbarimbure!” (Iyim 32, 9-10). Ariko nyuma y’isengesho rya Musa, Uhoraho yibutse isezerano rye, maze yerekana atyo ko ubuntu, urukundo, imbabazi n’impuhwe bye birenze kure ubuhemu bw’umuryango wayo.
Bavandimwe, ntitwihutire gucira urubanza bariya Bayisraheli babaye ba nyamwanga iyo byavuye; babaye abima amatwi uwabahaye amata! Bakimura Imana bakimika ibigirwamana. Ni kenshi natwe dukomeretsa urukundo rw’Imana. Ni kenshi tuba ba “josi rishingaraye”. Natwe Imana yaradukunze bitavugwa. Yaturemye idukunze; iturema mu ishusho ryayo. Yaratubyaye iradukunda, iratudabagiza. Yaduhaye ikidutunga. Yaturinze ikibi. Yaduhaye kuba abana bayo. Yatwoherereje Umwana wayo, aza kudupfira kugira ngo atwamurureho rwa rwandiko rwadushinjaga. Ihora iduha umwuka w’abazima. Mbese, Imana nta na kimwe itakoze cyangwa idakora kugira ngo itwereke urukundo rwayo. Byongeye kandi ihora itubabarira ibicumuro byacu. Ariko duhora tuyitera umugongo, tukayimura ku ntebe, tukimika izindi mana, nako ibigirwamana.
Ibigirwamana twimika ntibibarika. Natwe twicuriye ibimasa byacu, turamya buri munsi, dupfukama imbere, duturira ibitambo. Natwe turibwira tuti: “Kanaka, dore imana yawe ikuzanira umukiro”. Kuri bamwe iyo mana ni inda yabo. Ku bandi ni ifaranga cyangwa imitungo, cyangwa iraha, cyangwa imyidagaduro, cyangwa akazi, cyangwa kuvugwa neza n’ibyubahiro. Harimo abimitse uburanga; abandi bimika imiryango. Hari n’abandi bimitse ubwoko. Hari ndetse n’abadatinya kwimika Shitani.
Ese koko twifitemo urukundo rw’Imana? Twisuzume. Twivugurure. Duhinduke. Kuko impuhwe z’Imana zisumbye kure ubuhemu bwacu!
2. Mu Ivanjiri ntagatifu, Yezu akomeje inyigisho yahaye Abayahudi nyuma yo gukiza ikimuga cyo ku cyuzi cya Betesida; abasobanurira ko ari Umwana w’Imana. Nubwo bo bakomeje kunangira umutima bakanga ubuhamya bwe, Yezu ntacika intege. Arakora uko ashoboye kose, akabasobanurira iby’ubutumwa bwe, akabaha ubuhamya bushimangira koko ko ari Umwana w’Imana. Ibyo byose ari ukugira ngo bamusange, bemere, maze bagire ubugingo (Yh 5, 40).
Abahamya ibimwerekeyeho ni benshi.
– Umuhamya wa mbere ni Imana Data : « Ndamutse ari jyewe uhamya ibinyerekeyeho, icyemezo cyanjye nticyaba ari ukuri. Hari undi uhamya ibyanjye, kandi nzi ko ibyo ahamya binyerekeyeho, ari ukuri” (Yh 5, 31-32). Twibuke ko igihe Yezu amaze kubatizwa, ijwi ryaturutse mu ijuru rigira riti “Uyu ni Umwana wanjye nkunda cyane unyizihira” (Mt 3, 17).
– Undi muhamya ni Yohani Batista waje ari « itara rimurika » (Yh 5, 35) ritegura Urumuri nyakuri.
– Undi muhamya ni ibikorwa Yezu akora: “Jye mfite icyemezo kiruta icya Yohani kuko ibikorwa Data yampaye gukora, ari byo nkora; kubirangiza akaba ari byo bihamya ko Data yantumye” (Yh 5, 36).
– Hari n’Ibyanditwe bitagatifu : “Mushakashakira mu Byanditswe, mwibwira ko ari ho musanga ubugingo bw’iteka, nyamara ni byo bihamya ibinyerekeyeho. Ariko mwanga kunsanga ngo mugire ubugingo » (Yh 5, 38-40).
– Hanyuma hakaba na Musa: « Ntimugire ngo ni jyewe uzabarega kuri Data, uzabarega ni Musa, kandi ari we mwiringiye. Iyaba mwemeraga Musa, nanjye mwanyemeye, kuko yanditse ibinyerekeyeho. Niba rero mutemera ibyo yanditse, mwakwemera mute amagambo yanjye ?» (Yh 5, 46-47).
Ibyo bisobanuro byose n’ubwo buhamya bwose Yezu yatanze, ntaho byakoze Abayahudi kuko « nta rukundo rw’Imana bifitemo » (Yh 5, 42). Bakomeje kunangira umutima, ari nako barushaho gushaka impamvu zo kumwica (Yh 5, 18).
Mbese twebwe twaba twifitemo urukundo rw’Imana ? Gusa iyaba uyu munsi, twakundaga kumva ijwi rye, ntitunangire umutima wacu ! Mbega ukuntu twahabwa ubuntu bugeretse ku bundi ! Mbega ukuntu twaronka imigisha y’igisagirane ! Mbega ukuntu ibitangaza byinshi byakorerwa mu buzima bwacu ! Mbega ukuntu twatsinda imitego y’umwanzi ! Amasoko y’ubugingo yadudubiza mu buzima bwacu. Twagira ubugingo ; ubugingo busagambye !
Kuko Yezu Kristu ari We koko « Nzira, Ukuri n’Ubugingo » (Yh 14, 6). Naharirwe ikuzo ubu n’iteka ryose. Amina.
Mwayiteguriwe na Padiri Balthazar NTIVUGURUZWA


text:
Bamwe bamwita Patrick, abandi bakamwita Patrice. Yari afite imyaka 16 ubwo ibisahuzi(pirates)byamutwaraga, bikamutandukanya n’umuryango we w’abakristu. Bamumaranye imyaka 6 ariko aza kubacika asubira mu rugo mu gihugu cye cya Irlande. Nyuma yagiye mu gihugu cy’Ubufaransa,acengera iby’iyobokamana(Théologie).
Abifashijwemo na Mutagatifu Germain d’Auxerre, yagizwe umwepiskopi, maze muri 432 yiyemeza gusubira mu gihugu cye ngo akigezeho byuzuye Inkurunziza. Kubera ko abaturage ba Irlande bemeraga imana nyinshi(polythéisme des Druides)ntibyamuruhije kubumvisha amahame y’Ubutatu Butagatifu(Trinité).
Yifashishije imiterere y’ishami rya trèfle, maze ibyari amayobera abicengeza mu bwenge no mu muco w’abanyagihugu ahereye ku mwami Aengus. Kuva ubwo yabaye intumwa yemewe ya Irlande n’iya Kiliziya kuko yagaragaje uko ukwemera gufasha n’abagenga b’isi kuyoboka Kristu.
Maewyn Succat wavutse muri 385 yitabye Imana tariki ya 17 Werurwe muri 461 amaze guhashya inyigisho z’ubupagani. Uyu munsi ni umwe mu minsi mikuru yemewe mu Gisibo iyo utahuriranye n’Icyumweru Gitagatifu(Semaine Sainte).
N’ubwo ahenshi bawizihiza batitaye ku by’iyobokamana(caractère religieux), cyane cyane abarengera ibidukikije, hose baba bibuka ku buryo bunyuranye igikorwa cya Mutagatifu Patrick.
Turamwisunze ngo adufashe guhuza imico yacu n’Ivanjili.
By P.Protogène BUTERA


text:
Gushyigikira imibereho myiza ya ba rwiyemezamirimo mu bihe bya COVID-19: Ibikoresho n’Inama zo kongera kubaka ufite ubuzima bwiza kurushaho
Kongera kubaka nyuma y’ibihe bikomeye biragorana buri gihe. Ba rwiyemezamirimo bagiye bahura n’ingorane zidasanzwe ubwo bakoraga kugira ngo bongere bafungure ubucuruzi bwabo banazibe icyuho batewe n’igihombo ari nako bafata neza kandi bakabungabunga ubuzima bwabo n’imibereho myiza yabo mu gihe COVID -19 igikomeje.
Mu kiganiro cyanyuze kuri radiyo mu minsi ishize gitanzwe na KT radio, SME Response Clinic na Geruka Healing Centre baganiriye ku buryo ba rwiyemezamirimo n’ibigo by’ubucuruzi bashobora gucunga izo ngorane n’umunaniro ukabije bakura mu mwuga w’ubucuruzi. Komeza usome niba ushaka kumenya byinshi.
Inama zihabwa ba rwiyemezamirimo n’abacuruzi bato
Iyiteho.
Umuvuduko wa buri munsi n’ubushake bwo kuguma ku isonga ku isoko n’ibisabwa n’abagemura ibicuruzwa bituma bikomerera umuntu kubona igihe cyo kwiyitaho. Birakomeye kubona umwanya kugira ngo umuntu abashe kunezezwa n’ibintu bito nko kumva indirimbo no gukora imyitozo ngororamubiri nyuma y’akazi kugira ngo ibyo bibe byabasha kugufasha gutegura umwanya w’akazi ukurikiraho. Ba rwiyemezamirimo bamwe basanze gukora imyitozo yo guhumeka cyangwa gutaha mu rugo n’amaguru nyuma y’akazi bigira akamaro. Gufata umwanya wo gutekereza cyane ari nta kirangaza nyuma y’umunsi w’akazi kenshi biba uburyo bukomeye bwo kwiyitaho.
Iyorohere.
Wikwishinja kubera ibintu utabasha kugenzura ubwawe nka gahunda za leta za guma mu rugo cyangwa kuba hariho inkingo za COVID-19. Ahubwo, kora ibintu byinshi ubasha kugenzura kandi wibande ku byo ubasha gukora mu munsi runaka. Ihe intego zishobora kugerwaho kugirango wumve ko hari ikintu wabashije gukora ukagisoza.
Imenyereze ubuzima bwiza.
Gufata indyo nziza, kunywa amazi ahagije, gutembera cyangwa kugenda n’amaguru iminota micye nyuma y’umunsi muremure bishobora gufasha umuntu cyane kugira imibereho myiza mu buzima bwe. Hari ibimenyetso bikomeye bigaragaza ko imyitozo ngororamubiri igira ingaruka zingana n’iy’imiti ikoreshwa mu kuvura indwara y’agahinda gakabije kandi gukora siporo bishobora gufasha kurwanya iyo ndwara. Kugabanya imyitwarire yo kwisanisha n’abandi yangiza ubuzima nko kunywa inzoga n’ibiyobyabwenge ni ikintu cy’ingenzi mu rwego rwo kuzamura imibereho rusange.
Hura n’abandi.
N’ubwo ingamba nk’amasaha yo kugerera no kuva mu rugo zagabanyije igihe abantu bashobora guhurira n’inshuti zabo, abantu basanze ari ingenzi gukomeza kugira imibanire bohererezanya ubutumwa, bahamagarana kuri telefoni, banakora iminsi mikuru bakoresheje ikoranabuhanga. Ibi bikorwa bituma umuntu agira aho abarizwa kandi akumva ari kumwe n’abandi mu bihe bikomeye. Shakisha uburyo wasabana n’abo mwegeranye, kandi niba ari nta bahari, fata umwanya utegure igihe cyo guhamagara itsinda cyangwa ukore itsinda uzajya uganiriramo n’abandi kuri Whatsapp.
Irinde impuha.
Icyorezo kigitangira, hagaragaye impuha nyinshi zanyuraga ku mbuga nkoranyambuga no ku yindi miyoboro y’ihanahanamakuru. Ni ikintu cy’ingenzi kuri ba rwiyemezamirimo guhora bakurikirana amakuru agezweho ku birebana n’icyorezo. Ariko, kwinaniza umuntu yumva amakuru y’ibihuha bishobora gutuma arushaho kugira impungenge. Umuntu ashobora gukura amakuru y’ukuri kuri COVID-19 ku rubuga rukurikira: https://www.rbc.gov.rw/index.php?id=707 cyangwa akareba amakuru mu buryo bwizewe kuri: https://cyber.gov.rw/updates/article/7-tips-to-be-safe-online/.
Jya urekura telefoni yawe rimwe na rimwe.
Nubwo telefoni n’ibikoresho by’ikoranabuhanga byabaye ibikoresho by’ingenzi mu gihe cy’icyorezo, kugabanya ikoreshwa ry’ibikoresho by’ikoranabuhanga mu munsi hagati bishobora gutuma ubwonko bwawe buruhuka bukanisubira.Shyiraho igihe runaka ugomba kuba utari gukoresha telefoni yawe cyangwa mudasobwa yawe kandi ufate umwanya wo kwegerana no gusabana n’abantu muri kumwe.
Saba ubufasha bwo mu rwego rw’umwuga.
Mu Kinyarwanda,baravuga ngo “Ibuye ryagaragaye ntiriba rikishe isuka,”. Nka rwiyemezamirimo, nukomeza kugaragaza ibimenyetso, by’agahinda gakabije cyangwa bigaragaza ko ufite umutima uhagaze,ni ngombwa gusaba ubufasha bwo mu rwego rw’umwuga aho utuye. Gusaba ubufasha ntabwo ari ikimeyetso kigaragaza ko ufite intege nke! Gana ikigo cya Geruka Healing Centre maze baguhe ubufasha bujyanye n’ubuzima bwo mu mutwe.
Uburyo bwo gushyira ubucuruzi bwawe mu bikorwa
Shyiraho ahantu ho gukorera ubucuruzi hatekanye kandi hafunguye.
Abakozi bagomba kubasha kuganira ku bibabaje cyangwa ku ngorane bahura nazo mu kazi. Kora amatsinda y’ubufasha ahuza abantu bakorana kandi wemerere abakozi kuganira na bagenzi babo ibijyanye n’amarangamutima n’ibibazo bibatera impungenge. Mu gihe byaba ari ibintu bishoboka,shaka umuntu wabigize umwuga maze abafashe kuganira.
Emera kandi ushimire ubwitange abakozi bagira ku kazi.
Ha agaciro ubwitange abakozi bagize kandi mu gihe byaba bishoboka ubahembere umurimo ukomeye bakoze mu bihe bigoye ubaha nk’ikiruhuko. Kubaka imibanire myiza hagati y’umukozi n’umukoresha bituma umukozi arushaho kugira umwete ku kazi ndetse bigatuma n’ingorane z’uko yagira impungenge cyangwa umunaniro ku kazi zigabanuka.
Shyiraho uburyo bwo kubona amakuru.
Ha abakozi bawe uburyo bwo kubona amakuru y’ingenzi ku byerekeranye n’uburyo umuntu ufite impungenge cyangwa umunaniro yitwara ndetse n’uburyo bw’ingenzi bwo kubungabunga ubuzima n’imibereho myiza mu rwego rwo kwiyitaho. Ku bantu bamwe, kuba bashobora kubona ubu bumenyi mu buryo bworoshye, bizazana impinduka nziza. Ubwo buryo bushobora kuba burimo kwandika ku rupapuro ibintu bigutera ibibazo n’uburyo bigutera ibyo bibazo ndetse n’igitekerezo kimwe cyangwa bibiri bijyanye n’icyo ushobora kubikoraho. Sura urubuga rwa SME Response Clinic maze ubone izindi nama zijyanye n’uburyo bwo kubungabunga ubuzima n’imibereho myiza.
Bungabunga umutekano w’amarangamutima n’uw’umubiri wawe.
Umutekano no kumva umuntu amerewe neza ni ikintu cy’ingenzi ku mibereho myiza y’abakozi. Kubungabunga umutekano no gutunganya aho akazi gakorerwa bigira uruhare mu kubaka icyizere cy’abakozi bakanumva ko ikigo bakorera ari icyabo. Shimira kandi wubahe abakozi ubaha igihe gihagije cyo kujyana n’impinduka zigenda ziboneka ku kazi kugira ngo izo mpinduka zibashe gukorwa mu buryo bworoshye hanirindwe ibintu bishobora kubangiza mu mutwe.
Kongera kubaka ufite ubuzima bwiza kurushaho
Ikintu cyiza dushobora kuba twarakuye mu cyorezo cya COVID-19 ni uko twize guhindura uburyo bwo gukora, uburyo bwo guhangana n’ibibazo byacu bya buri munsi, n’uburyo bwo kuvuga ibyo dukeneye. Turamutse dusuzumye umutimanama wacu kugira ngo turusheho kumva amarangamutima yacu, tukanagira umuco wo gusangira akababaro n’abandi, byakorohera abacuruzi n’abayobozi gukemura ibibazo by’abakozi no kubaka imbaraga zizabafasha kuzahangana n’ingorane ziri imbere bashobora kuzahura nazo. Gumya wumve ibyo SME Response Clinic ivuga kuri iyi nsanganyamatsiko!